text:
Satyawati
Satyawati (Sansakerta: सत्यवती; Satyavati) (ogé disebut Durgandini atawa Gandawati) nyaéta salah saurang inohong dina wiracarita Mahabarata. Manéhna téh nyaéta pamajikanna prabu Santanu sarta indungna Citranggada jeung Wicitrawirya.
Waktu keur budak nepi ka rumaja, Satyawati boga kasakit nu ngabalukarkeun awakna bau hanyir tapi dicageurkeun ku Resi Parasara. Satyawati tuluy ngadahup ka Resi Parasara nu saterusna ngalahirkeun Abiyasa.
Kalahiran[édit | sunting sumber]
Prabu Basuparisara, ngadeg tahta di Karajaan Cedi. Raja kasebut ngabogaan permaisuri nu ngaranna Girika. Dina hiji poé, Sang Raja indit moro. Di tengah leuweung, manéhna nempo kembang nu mangkak mararekar, nu ngahudang kainget kana kageulisan permaisurina. Tanpa sadar 'cai mani'a nyakclakan, saterusna manéhna nandéan cai manina dina seheulay daun. Manéhna nyalukan manuk heulang nu keur ngapung di awang-awang nu ngaranna Çyena pikeun nganteurkeun cai kasebut ka permaisurina. Di tengah jalan cai anu diwadahan dina daun kasebut murag di walungan Yamuna. Di éta walungan kabeneran aya hiji lauk badag nu mangrupa pawujudan bidadari nu disupata. Cai mani kasebut kateleg ku Sang Lauk nu ngajadikeun éta lauk reuneuh.
Di sisi walungan Yamuna, aya kulawarga pamayang. Kapala kulawarga kasebut ngaranna téh Dasabala. Hiji poé Dasabala miang rék nyerek lauk. Dasabala kabeneran beubeunangan néwak lauk badag pawujudan bidadari nu reuneuh ku cai manina Prabu Basuparisara. Tina beuteung lauk lahir dua orok, lalaki jeung awéwé. Sang lauk saterusna robah wujudna jadi bidadari anu tuluy balik ka tempat asalna. Dua budak anu dilahirkan kasebut dibikeun ka Prabu Basuparisara. Anak anu lalaki dibéré ngaran Matsyapati sarta diangkat jadi Raja di Karajaan Wirata, sedengkeun anak anu awéwé dipulangkeun ku Sang Raja alatan bau hanyir. Budak awéwé kasebut saterusna dibéré ngaran Durgandini alatan bauna hanyir kawas lauk. Durgandini gawé jadi tukang meuntaskeun jelema di Walungan Yamuna.
Pasamoan jeung Resi Parasara[édit | sunting sumber]
Dina hiji poé, Bagawan Parasara, anakna Bagawan Sakri anu mangrupa incu Maharesi Wasista, nangtung di sisi walungan Yamuna, ménta dipeuntaskeun ku parahu. Durgandini nyampeurkeun tuluy nganteurkeun Resi Parasara ka peuntaseun Yamuna. Di tengah walungan, Resi Parasara kataji ku kageulisan Durgandini. Durgandini satuluyna ngawangkon jeung Resi Parasara. Dina tengah wangkongan, Durgandini nyaritakeun yén manéhna kakeunaan kasakit anu ngabalukarkeun awakna bau hanyir sarta bapana nalatahan yén saha waé lalaki anu bisa nyageurkeun panyakitna bakal dijadikeun salakina. Ngadéngé hal éta, Resi Parasara nyarita yén manéhna rék ngubaran kasakit Durgandini, tuluy manéhna nyagap kulit Durgandini. Teu sabaraha lila Durgandini cageur sarta jadi seungit nyambuang ka jauhna. Alatan Resi Parasara hasil nyageurkeun Durgandini, mangka manéhna ngabogaan hak ngajadikeun Durgandini salaku pamajikan. Tina hasil hubungan Durgandini jeung Resi Parasara, lahir Abiyasa. ċ
Pasamoan jeung Prabu Santanu[édit | sunting sumber]
Dina hiji waktu Prabu Santanu ti Astinapura ngadéngé warta yén di sabudeureun walungan Yamuna sumebar ambeu anu pohara seungit nyambuang ka mana-mana. Lantaran panasaran, Prabu Santanu nyoba ngalalar ka walungan Yamuna. Manéhna manggihan asal ambeu nu seungit téh ti hiji wanoja nu ngaranna Durgandini. Prabu Santanu kapati-pati sarta rék ngalamar Durgandini. Waktu Sang Raja ngalamar Durgandini, kolotna ngajukeun sarat yén lamun Durgandini (Gandawati atawa Satyawati) jadi permaisuri Prabu Santanu, manéhna kudu diperlakukan kalayan hadé sarta turunan Durgandini kudu jadi penerus tahta. Ngadéngé sarat kasebut, Sang Raja mulang kalayan kuciwa jeung gering haté. Manéhna jadi kagegeringan alatan Satyawati terus kapibeungeut beurang jeung peuting.
Nempo bapana gering nangtung ngalanglayung, Déwabrata nalungtik marga lantaranana. Manéhna nanya ka kusir anu nganteurkeun bapana ti walungan Yamuna. Ti dinya manéhna meunang warta yén bapana kajamparing asih kapentang asmara ku hiji awéwé. Tungtungna, Déwabrata miang ka walungan Yamuna. Manéhna ngawakilan bapana ngalamar anakna Dasabala anu pohara dipidangdam ku bapana. Manéhna nurutkeun sagala sarat anu diajukan ku Dasabala. Manéhna ogé sumpah moal rék kawin saumur hirup sarta moal narima warisan tahta turunan Raja Kuru ambéh jaga henteu nyorang rebutan kakawasaan antara turunanana jeung turunan Durgandini. Saprak ti harita, ngaran Déwabrata robah jadi Bisma. Lantaran dina ajaran Hindu mah awéwé meunang kawin ka leuwih ti hiji lalaki, ahirna Prabu Santanu jeung Déwi Durgandini ngadahup sarta ngabogaan dua urang anak nu ngaranna Chitranggada jeung Wicitrawirya.


c: text/html

text:
Extremely low frequency
Extremely low frequency (ELF) nyaéta pita frékuénsi radio mimiti 3 nepi ka 30Hz.
Daptar eusi
Pamangpaatan[édit | sunting sumber]
ELF dipaké ku Angkatan Laut Amérika Sarikat pikeun ngalaksanakeun telekomunikasi jeung kapal selam nu aya di handapeun beungeut cai. Alatan konduktivitas listrik cai uyah, kapal selam teu katembus ku kalolobaan komunikasi éléktromagnétik. Tapi sinyal dina ELF bisa nembus leuwih jero. Tingkat transmisi data anu pondok dina ukuran sababaraha aksara pér menit, ngawatesan pamakéanana pikeun saluran komunikasi. Umumna sinyal ELF dipaké pikeun maréntahkeun kapal selam ambéh indit kana jejero periskop sarta ngamimitian sawatara wangun kontak séjénna. Tempo ogé: komunikasi jeung kapal selam.
Salah sahiji pasualan anu mecenghul waktu mancarkeun frékuénsi ELF nyaéta ukuran anteneu. Pikeun ngirimkeun talatah internasional ku cara maké frékuénsi ELF, diperlukeun anteneu nu kacida badagna. AS miara 2 tempat, di Leuweung Nasional Chequamegon, Wisconsin sarta Leuweung Nagari Escanaba, Michigan, nepi ka kabéhanana dirakrak dina bulan Séptémber 2004 katompernakeun. Kadua tempat éta ngagunakeun kawat listrik panjang minangka anteneuna, dina jarak ti 14 nepi ka 28 mil (22,5 nepi ka 45 kilométer). Alatan anteneu anu henteu éfisién, mangka diperlukeun sajumlah gedé tanaga listrik pikeun ngajalankeun sistem ELF.
Geus aya sawatara kaprihatinan ngeunaan akibat ékologi anu dihasilkeun ku pamakéan frékuénsi ELF. Dina taun 1984 saurang hakim féderal ngeureunkeun konstruksi anteneu anu merlukeun leuwih réa studi lingkungan sarta kaséhatan. Pamadegan ieu ditampik ku pangadilan banding féderal ku alesan yén Angkatan Laut AS nganyatakeun geus méakkeun leuwih ti 25 juta dolar pikeun mariksa éfék médan éléktromagnétik kalayan hasil anu némbongkeun yén éfékna sarua jeung éfék anu diciptakeun ku jalur distribusi tanaga listrik standar. Pamadegan ieu teu ditarima ku unggal jelema.
Pamancar nu dijalankeun dina frékuénsi 20 Hz ogé kapanggih di méteran inspéksi jalur pipa. Sinyal anu dikirimkeun mindeng dipaké pikeun ngalacak méteran inspéksi jalur pipa waktu macét dina jalur pipa.
Patén[édit | sunting sumber]
- Tanner, R. L., U.S. Patent 3215937 "Extremely low-frequency antenna". 1965.
- Hansell, Clarence W., U.S. Patent 2389432, "Communication system by pulses through the Earth".
Tempo ogé[édit | sunting sumber]
- Komunikasi jeung kapal selam
- Spéktrum éléktromagnétik
- Résonansi Schumann
- TACAMO
- Daptar singgetan
- éfék kulit
Rujukan sarta tumbu luar[édit | sunting sumber]
- "Radio waves below 22khz: Nature's singals and strange emission at very low frequency" – loka anu mengkhususkan diri dina sinyal frekuensi lemah.
- Jacobsen, Trond, "ZEVS, the Russian 82 Hz ELF transmitter: A Extrem Low Frequency transmission-system, using the real longwaves" ALFLAB, Halden, Norwegia.
- Non-ionizing Radiation, Part 1: Static and Extremely Low-frequency (ELF) Electric and Magnetic Fields (2002) ku IARC.
- A summary of the previous report ku Greenfacts.
- NASA live streaming ELF -> VLF Receiver

robotstxt: allowed

filter: keep


text:
Rékayasa géotéhnik
Rékayasa géotéhnik nyaeta cabang rékayasa sipil nu museurkeun kana rékayasa paripolah material taneuh. Rékayasa géotéknik kaasup panalungtikan kaayaan sahandapeun taneuh jeung materialna; taksiran resiko kaayaan lokasi; rancangan wangunan jeung struktur pondasi; sarta nitenan lokasi kalayan maneuh, ogé rarancang jeung konstruksi pondasi.
Sacara husus, proyék rékayasa géotéhnik dimimitian ku panalungtikan lokasi ngeunaan taneuh jeung batuan dasar sarta sahandapeun tempat di ditalungtik keur nangtukeun sifat téhnikna kaasup kumaha pakaitna jeung, dina atawa di jéro konstruksi nu diusulkeun. Panalungtikan lokasi diperlukeun sangkan ngarti kana daerah di atawa dina hal naon rékayasa bakal dipake. Panalungtikan oge kaasup taksiran resiko keur manusa, banda jeung lingkungan tina bencana alam saperti lini, longsor, amblesan, likuifaksi taneuh, aliran ruruntuhan jeung ragragna batu.
Satérusna, ahli géotéhnik nangtukeun tur ngarancang tipé fondasi, pagawéan nu pakait jeung taneuh, jeung/atawa ubin dasar nu diperlukeun ke nahan wangunan nu bakal dijieun. Fondasi dirancang jeung diwangun keur rupa-rupa ukuran struktur saperti wangunan jangkung, sasak, wangunan bisnis sedeng nepi ka gede, sarta struktur leutik numana dumasar kana rarancang-kode kaayaan taneuh teu mungkin diwangun.
Fondasi nu dijieun keur wangunan saluhureun taneuh kabagi dua jenis nyaeta fondasi déet jeung fondasi jero. Wangunan panahan nyaeta dam urugan taneuh sarta tembok panahan. Pagawean nu pakait jeung taneuh nyaeta tanggul patali marga, torowongan, dikes, tanggul, saluran cai, tempat panampungan cai, paragi nyimpen limbah nu bahaya jeung paragi miceun runtah nu diurug.
Rékayasa géotéhnik oge pakait jeung rékayasa basisir jeung rékayasa laut. Rékayasa laut ngawengku oge rarancang jeung konstruksi darmaga, marina, jeung jeti. Rékayasa laut ngawengku fondasi jeung sistim pamaku keur wangunan leupas pantai saperti anjungan minyak.
Widang rékayasa géotéhnik jeung géologi rékayasa ngarupakeun dua widang nu pakait raket nu dina sababaraha tumpang tindih. Sanajan kitu, widang rékayasa géotéhnik nyaeta widang husus tina rékayasa, sedengkeun widang géologi rékayasa nyaeta widang husus tina géologi.
Daptar eusi
Sajarah[édit | sunting sumber]
Karl Terzaghi (1883 - 1963) ilahar diaku salaku bapak mekanika taneuh modern jeung rékayasa géotéhnik.[1]
Mekanika taneuh[édit | sunting sumber]
Dina rékayasa géotéhnik, taneuh dianggap mibanda tilu-fase material nyaeta diwangun ku: batu atawa partikel mineral, cai jeung hawa. Rongga dina taneuh, nyaeta rohangan antara partikel mineral dieusi ku hawa jeung cai.
Sifat rékayasa taneuh disababkeun ku opat faktor utama: ukuran lobana partikel mineral, tipe partikel mineral, sebaran ukuran butirna jeung jumlah relatif mineral, ayana hawa jeung cai dina matriks taneuh. Partikel lembut (lembut) nyaeta partikel nu diameterna kurang ti 0.075 mm.
Sifat taneuh[édit | sunting sumber]
Di handap ieu, sifat taneuh nu dipake ku ahli géotéhnik dina analisa kaayaan lokasi, rarancang pagawean nu pakait jeung taneuh, struktur panahan jeung fondasi.
- Unit Weight
- Total unit weight: Beurat kumulatif partikel padet, cai jeung hawa dina material per satuan eusi. Catetan yen fase hawa dianggap teu mibanda beurat.
- Dry unit weight: Beurat partikel padet dina taneuh per satuan eusi.
- Saturated unit weight: Beurat taneuh lamun sakabeh rongga dieusi ku cai, taya hawa per satuan eusi. Catetan, kajadian ieu dianggap di sahandapeun beungeut cai taneuh.
- Porosity
- Babandingan volumen rongga (dieusi ku hawa jeung/atawa cai) dina taneung jeung sakabeh volume taneuh, digambarkeun dina persentase. Porosity 0% hartina tanya hawa atawa cai dina taneuh.
- void ratio nyaeta babandingan volume rongga kana volume partikel padet dina jero taneuh. Sacara matematika void ratio pakait jeung porositas tur ilahar nu dipake dina rumus géotéhnik tinimbang porositas.
- Permeability
- Ukuran kamampuh cai keur ngalir ngaliwatan taneuh, ditembongkeun dina satuan kecepatan.
- Consolidation
- Sacara kecap benda, tetapan taneuh samemeh dibere kaayaan dibere beban; taneuh bisa underconsolidated, normally consolidated atawa over-consolidated.
- Salaku kecep gawe, proses nu mana cai ngadorong kaluar matrik taneuh ku sabab ayana ebeban, nyababkeun taneuh robah, atawa ngurangan eusina, dumasar kana waktu.
- Shear strength
- Gedena tekanan shear taneuh nu mampuh nahan tanpa tiguling.
- Atterberg Limits
- Liquid limit, plastic limit, jeung shrinkage limit, pakait jeung plasticity taneuh. Dipake keur naksir sifat rékayasa sejen dina taneuh jeung soil classification.
Panalungtikan géotehnik[édit | sunting sumber]
Ahli géotehnik ngayakeun panalungtikan géotehnik keur ngumpulkeun informasi ngeunaan sifat fisik taneuh jeung batu (tur kadangkala nyokot conto taneuh) hiji lokasi keur nyieun rarancang pagawean nu pakait jeung taneuh sarta fondasi keur hiji wangunan sarta keur menerkeun kaayaan nu disangka bakal robah dina pagawean nu pakait jeung taneuh tur wangunan nu disababkeun ku kaayaan sahandapeun taneuh. Panalungtikan géotehnik oge ngawengku eksplorasi saluheureun taneuh jeung sahandapeun taneuh hiji lokasi. Kadangkala, métoda géofisika dipake keur ngumpulkeun data hiji lokasi. Eksplorasi sahandapeun taneuh kaasup oge nyokot conto taneuh jeung uji laboratorium conto taneuh nu dicokot.
Eksplorasi luhur taneuh kaasup pemetaan géologi, metoda géofisika jeung fotogrametri, atawa bisa ogé nu sederhana saperti ahli géotéhnik leumpang ngurulingan lokasi keur nalungtik kaayaan fisik eta tempat.
Keur meunang informasi ngeunaan kondisi taneuh sahandapeun di lokasi nu bakal diwangun, merlukeun metoda eksplorasi sahandapeun taneuh. Metoda panalungtikan sahandapeun taneuh nyaeta nangtukeun sampel jeung sifat fisik taneuh tur batu, kaasup metoda tes pits, trenching (utamana keur tempat-tempat sesar jeung bidang gelincir), pemboran, jeung cone penetration test (CPT).
Tempo ogé[édit | sunting sumber]
- Rékayasa sipil
- Deep Foundations Institute
- Effective stress
- Géologi
- Landfill
- Land reclamation
- List of publications in geotechnical engineering
- Soil physics
- Soil science
- Mechanically stabilized earth
- Karl von Terzaghi
Tumbu kaluar[édit | sunting sumber]
Catetan[édit | sunting sumber]
- ↑ Soil Mechanics, Lambe,T.William and Whitman,Robert V., Massachusetts Institute of Technology, John Wiley & Sons., 1969.


text:
Minggu, 07 April 2013
Resensi Novel Laleur Bodas
Judul : Laleur BODAS
Pangarang : Samsu
Wedalan : PT Kiblat Buku Utama
perancang Jilid : Deddy Subandi
Ilustrasi Jilid : Yusuf Afendi
Citakan : Citakan ka-1, Bale Pustaka,1940; Citakan ka-2, 1952; Citakan ka-3, Yayasan Bakti Haruman, 1992; Citakan ka-4, Girimukti Pasaka, 1992; Citakan ka-5, Kiblat Buku Utama, 2002; Citakan ka-6, Desember 2009.
B. Kapangarangan
Laleur Bodas teh mangrupakeun carita beunang samsu. Samsu teh lain ngaran anu saenyana tapi sandiasma anu diwangun ku engang mimiti jenengan duajalma anu nyusun eta carita, nyaeta Sambas jeung Susangka (ayeuna mah H. E Susangka), duanana oge tedak kuningan.
C. Tingkesan
Basri hahadéan jeung Lili. Dina hiji peuting waktu keur nariis di Haur Duni, maranéhna bet merego Didi nyieun lampah teu uni jeung Sumarni. Didi terus ngunek-ngunek, hayang nyilakakeun Basri. Basri haben diganggu maké rupa-rupa jalan. Sa¬je¬roning kitu, Basri sok remen narima surat pondok ti “Laleur Bodas”, tepi ka manéhna remen salamet tina laku jahat panggawé deungeun. Saha ari “La¬leur Bodas” téh? Di tengah carita teh basri jeung lili teh papisah kusabab basri adek masantren .basa papisahan di stasion lili masihan ali ka basri dialina teh aya tulisan aksara sunda nami lili.hiji poe basri narima surat ti lili anu eusina nitah mikeun deui eta ali anu dipasihan ka basri teh.geus sbaraha lila kemudian lili jeung basri teh boga masalah salah paham nepi ka papisah tapi pada akhirna mah basri jeung lili teh balik deui nepi ka nikahna .
“Laleur Bodas téh caritana basajan, henteu pa¬beu¬lit cara ilaharna carita mistéri, tapi henteu weléh ngahudang kapanasaran anu maracana. Pangarangna tapis pisan dina ngarasiahkeun saha saenyana “Laleur Bodas” téh”.
D. Kaunggulan jeung kalemahan
Numutkeun simkuring. dina novel ieu aya sababaraha kaunggula jeung kalemahan sapertos kieu :
1. Kaunggulan
- Bahasa novelna merenah, gampang dipiharti.
- Caritana matak panasaran jeung pinunjul.
- Caritana pakait rapih, caritana hese ditebak.
- Pangarangna pinter nyamunikeun saha eta laleur bodas.
- Carita cintana rame. Teu kawas carita bobogohan budak ngora nu biasa.
2. Kalemahan
- Alur caritana teu pati cocok kanggo budak anom. Kusabab caritana nyaritakeun hiji kulawarga.
- Kalobaan dibeberkeun idetitas laleur bodasna.
NAMA : NADYA NATASHA
KELAS : XI IPA 5
Résénsi Babalik Pikir
Résénsi Babalik Pikir
Jejer buku : Babalik Pikir
Pangarang : Samsoedi
Penerbit : Giri Mukti
Pamedal : PT Kiblat Buku Utama
Tempat Medal : Jl. Gumuruh No. 38, Bandung 40275
Tanggal terbit : Medal taun 1931
Kandel kaca : 72 kaca
Kategori : Novél
Sinopsis :
Novel ieu nyaritakeun hiji budak anu kacida baong jeung bengal ka kolot nu ngarana si Emed. Si Emed eta dititah ngalakonan hal leutik wae tara baleg. Ku baong baongna si Emed bapana nepika maot kapacok oray kusabab neangan si Emed peuting-peuting. Si Emed ngarasa salah pisan kulantaran maotna bapana, tapi rasa salahna teh teu lila, si Emed tetep jadi jelema baong jeung bengal ka indungna.
Hiji poe si Emed indit ti imahna kusabab pundung ka indungna kulantaran teu dipangmeulikeun pepeutasan jeung papakean lebaran, padahal indungna teu pangmeulikeun manehna kulantaran salah si Emed sorangan nu kamalingan basa rek meuli pepetasan di pasar baru.
Dina kaburna, si Emed meunang pangalaman anu kacida gedena. Timimiti ngangon meri, disangka maling nepika di bawa ka pangbuian barudak di Samarang. Di pangabuian barudak eta si Emed menang rupa-rupa pangajaran kuli, tapi si Emed pangresepna kana manday beusi, di dinya oge si Emed manggihan sobat anu satia, ngarana si Joko. Hiji poe, si Joko meunang balik ti pangbuian, kusabab manehna geus 18 taun, si Joko ngajakan nu teu baleg ka si Emed sangkan kabur ti pangbuian kucara digulung make samak, si Emed asalna embungeun, tapi lila kalilaan mah daekeun. Dicaritakeun yen si Emed jeung si Joko bisa kaluar ti pangbuian tanpa kanyahoan mawa si Joko dina buntelan samak. Di Jalan rek balik beus anu ditumpakan kacilakaan, dina kacilakaan eta si Joko maot, atuh si Emed teu boga sobat deui jeung hirup sorangan deui. Basa si Emed keur kalaparan si Emed papanggih jeung tukang bajigur nu kacida bageurna, si Emed hirup jeung tukang bajigur eta nepika boga pagawean manday beusi di bengkel. Sanggeus kitu si Emed balik ka lembur anu ditinggalkeuna pikeun papanggih jeung indungna anu geus lila teu papanggih.
Novel ieu alus pisan pikeun dibaca rumaja, kusabab dijerona loba ngandung unsur pendidikan jeung moral sangkan para rumaja ayeuna ulah boga kalakuan jiga si Emed dinu carita tadi. Si Emed mangrupakeun tokoh nu mere conto yen lamun ngedul, baong jeung Bengal kakolot teh teu alus jeung urang bisa meunang balesana, masih untung di balesna didunia, lamun didunia urang bisa sadar kana kasalahan jeung jadi jelema nu leuwih hade, tapi coba lamun dibales diakherat, ulang moal bisa kukumaha. Kakurangan novel ieu hampir eweh, tapi mun ditilik tina jumlah kacana, carita ieu jiga nu lain ditujukeun pikeun rumaja, padahal carita ieu nyerminkeun rumaja pisan anu labil jeung maksakeun kehayang sorangan. Teras caritana gampang dipikaharti. Tapi basa kekecapanna anu kasar jeung kalakuan nu goréngna lain jeung picontoeun.
Novel ieu oge ngandung nilai-nilai kahirupan sapopoe.Tapi palebah Si Emed kabur ti penjara nyaeta ku digulung ku samak rada teu asup akal. Manfaat tina novel ieu nyaeta sasaha anu mawa karep sorangan teu jeung bebeneran sarta doraka kanu jadi indung jeung bapa, temahna sok sangsara.
Bunga Alya .L
XI IPA 5
Resensi Novel Dalinding Angin Janari
Di Susun : USEP ROMLI H.M.
Di Terbitkeun : R.Ayi Sacadipura,dina taun 2007
Kandel :68 kaca.
Dina dalinding angin nyaritakeun budak awewe nu namina nendah,nendah the anak na ajengan yahya nu boga pasantren di lemburna ,nu namina “al-muhlisin” pasantren ieu geus turun temurun ti karuhun ,nanging pasantren ieu karek 7 tahun ,cohagna katek mesat lengkah mun jelema mah ,kudu ngeubreuk. Nendah,anak bungsu. Dua lanceuk na ,lalaki nu namina abdul jabar jeung abdul kohar ,nuturkeun tapak lacak anjengan yahya.masantren sabada lulus SMA .Nu cikal di jombang ,jawa timur ,bari kuliah S-2 di Universitas K.H.Wahid hasyim nu aya didinya. Nu kadua di ciamis .Ngususkeun ngaji wungkul heula ,geus rada hatam,karek rek tatahar kuliah di paguron tinggi umum .cita-citana hayang jadi sarjana pendidikan . sedangkeun nendah kuliah di Fak.psikologi Universitas Islam Garut,mari masantren di “Darul Banat”,husus pasantren mahasiswi .ayeuna keur ngereuyeuhan nyusun kripsi. Barudak nu tilu ieu di piharep baris neruskeun tapak lacak karuhun,nanjeurkeun komara pasantren.
Hiji poe aya wanoja sareng indungna ngadatangkeun pasantren al-muhlisin,wanoja eta namina fenny ,fenny katingal wanoja kota ,awak na jangjing leutik,cengkeng lenggik,buuk di rumbaykeun . Tapak gunta ganti warna ,ngelemeng dina tungtungna nu semu peang. Heunteu nyaho langsung. Abdul jabbar nelepon nendah,yen di imah na aya wanoja jeung indungna ,Tapi indung na mah misah. Cicing di imah haji Burhan,lanceuk ajengan yahya,sedangkeun fenny di pernahkeun nyicingan kamar tamu .
Sanggeus nendah di teleponan ku lanceuk na ,isuk na nendah mulih ka lembur na ,saharita nendah karek mulih ,nendah di kenalkeun ka fenny anu di caritakeun ku lanceuk na ,nendah bingung sabab fenny tos nyahoeun nendah,fenny nyahoeun nendah ti indung na nendah.
Akhirna fenny jeung nendah jadi deukuet ,maranehna sok cacarita bareng ,curhat jsb. Mimitina cacarita sok ku basa Indonesia.Direumbeuy sunda kasar. Tapi lila-lila fenny sok hayang nyarita ku basa lemes. Pangpangna jeung ajengan yahya atawa embu. Ku nendah di tuyun dibebener.najan mindeng jeung rea salah dina larap kecap nu patuli jeng patali dina undak-usuk,tara dicawad.
Lantaran ayeuna fenny aya di pasantren anu aya di perkampungan,fenny jadi kabiasaaan hudang pukul 03.00 sabab ti masjid geus kadenge sora spiker kekerekekan keur shalat malam, beda di Jakarta mah pukul 03.00 masih tidur. Pukul 03.00 di pasantren mah para santri geus buru-buru asup ka masjid keur shalat tahajud.ketika fenny ka mesjid nendah geus aya di mesjid keur shalat tahajud. Geus shalat tahajud nendah. Disambung ku salat Witir tilu rokaat. Maca tasbih,tahmid jeung solawat seratus kali. Salanjutna Nendah ngadoakeun fenny tetep dina taufik hidayah alloh sangkan di panceugkeun kayakinanana.ulah galuang-galeong kawas nu enggeus. Sabab baheula fenny ti Jakarta pergaulanna bebas.
Geus 6 bulan fenny di pasantren ,fenny geus aya parobahan sikap na namun teu robah 100 %,sedangkeun hubungan fenny jeung nendah geus deukeut seperti kaluargana , tapi geus 6 bulan di pasantren fenny mutuskeun balik ka Jakarta sabab aya hal-hal anu kudu di bereskeun. Fenny pun balik ka Jakarta tampa indungna ,ketika nendah ka kamarna fenny nendah nempo aya surat ,nendah langsung nyokot eta surat tapi fenny langsung nyokot eta surat jeung di sumputkeun di handap bantal,nendah bingung.fenny ngizinkeun nendah maca surat eta lamun fenny geus angkat ka Jakarta,fenny langsung pamitan ka anjengan yahya jeung embu ,nendah oge nganterkeun fenny. fenny langsung naek elf sedangkeun nendah nempo fenny jeung perasaan sedih.
Geus fenny angkat,nendah langsung buru-buru balik ka imah ,geus di imah nendah buru-buru ka kamar tamu anu di pake ku fenny ,nendah nyoehkeun biwir amplop.kertas sababaraha lembar nu isina kahirupan fenny anu sebenerna di Jakarta ,fenny tacan tiasa bisa ngarengsekeun problem-promblem pribadi,jeung dunya nendah jeung fenny bina kabina-bina. Amat betolak belakang. Nendah di dunya santri,dunya masjid nu dekeut ka gusti allah tpi fenny dunya hiburan,dunya peuting. Tempat hura-hura anu sama sekali anu tara eling kagusti allah jeung pergaulan anu bebas. Sanggeus nendah maca eta surat nendah buru-buru ka imah na indung fenny hoyong nanya anu sebenerna sanggeus nendah di imah na indung na fenny ,nendah asa bingung bade nanyakeun naon heula sabab nendah nempo indung na fenny boga iman nu kuat ka gusti alloh beda jeung anak na .jeung hate teu ngenah nendah langsung nanyakeun ngenaan fenny . indung na fenny pun nyaritakeun penyebeb fenny tiasa seperti eta sabab karuntuhan rumah tangga indungna fenny,sabab ayah na salingkuh deui jeung selebriti ,didinya fenny jadi bangor. Sanggeus nendah nyaho fenny tiasa seperti eta. Nendah pamit ka indungna fenny balik ka imah . sanggeus nendah di imah ,nendah dapet surat ti tukang pos ,surat eta ti fenny , nendah langsung maca surat eta ti fenny nu isi na fenny rindu jeung pasantren,fenny resep perih lamu ngadenge suara adan ti mesjid-mesjid sok inget kana pasantren tapi ti jakarta lewat sakitu wae sabab fenny terkurung di pergaulan anu bebas ieu ,engkeu lamun fenny bebas ti jeratan ieu fenny bade ka pasantren deui. Sanggeus nendah maca eta surat ,nendah nganggap fenny kaum fatalis anu pasrah kana kahirupan .
Dalinding angin ti masjid,karek liwat dina paningeungan fenny. tapi hiji waktu bakal namper saendeng-endeng dina lelembutan. Dina galura kamarudahan fenny.isuk pageto. Atawa biheung iraha sabab ukur alloh maha uninga .
kaunggulan novel ieu ,loba pesan moral ,agama ,jeung pendidikan sabab ti novel ieu urang tiasa leuwih maham tina kahirupan di dunya jeung di akhirat ,novel ieu oge tiasa ngadeukatkeun urang kagusti alloh.
kakurangan novel ieu .Alur carita na teu beuraturan jeung bahasana sesah di pahamkeun .
Sherly Delvia
XI IPA 5
Resensi Novel NÉLÉNGNÉNGKUNG
NÉLÉNGNÉNGKUNG
Kanyaah ti indung jeung bapa ka anakna nyaeta tema anu dicandak dina novel ieu. Néléngnéngkung dina ieu buku karya Wahyu Wibisana, écés nyaritakeun kahirupan pangarang mangsa budak nepi ka sawawa kalawan teu leupas tina héab asih indung jeung bapa. Oge nyaritakeun kahirupan sapopoé nu kasorang ku dirina dina bunderan kanyaah indung jeung bapa, dipulas ku latar lembur tempat gelar jeung sabudeureunnana, oge latar pangjujugan ngumbara di Bandung.
Sanajan ukur nyaritakeun pangalaman nu kasorang ku pangarang tapi éta pangalaman téh seueur atikan keur kahirupan anu bisa dijadikeun padoman hirup keur urang sadaya jeung ayana budaya masyarakat sunda baheula, sajarah keur jaman panjajahan walanda, jepang jeung pambarontakan PKI, jeung sajabana.
Kasaean dina novel ieu ngandung atikan moral anu peryogi pisan ku urang ditarepkeun dina kahirupan sapopoé nyaéta salah sahijina hormat ka indung jeung bapa. Namung eusi tina novel ieu aya sababaraha kécap anu salah nulisna, kusabab salah nulisna jadi sesah ngahartikeunnana.
Novel ieu ngandung harti lamun kanyaah indung jeung bapa teu aya wates wangenna, moal lantis ku hujan sakali. Sok sanajan rup ku padung, rap ku lemah kanyaah indung bapa tetep nganteng anu bakal diterapkeun deui ka anak anakna dina mangsa nu bakal datang.
RIANTINA GHURUL M
XI IPA 5
Resensi Novel Lain Eta
Pengarang : Moh. Ambri
Penerbit : Balai Pustaka, Jakarta
Banyak Halaman : 85 halaman
Harga Buku : Rp 18.000
Lain Eta, Novel ieu nyaritakeun Neng Eha nu dipaksa ku bapana kawin ka lalaki nu teu dipikaasih, Terus manehna kabur saterusna manehna tobat ka kolotna jeung hirup nyorangan pinuh tawakal. Lalakon nu boga carita dina novel ieu nyaeta Neng Eha jeung bapana nyaeta Juragan Kalipah Cianjur ti lingkungan bangsawan jeung agamawan, Neng Eha dicaritakeun kageulissannana jeung kaayaan batinna, nyaeta sawiang wanoja nu boga jalan hirupna rea kajadian nu jadi awewe nu mandiri pinuh katakwaan dina ngajalankeun hirupna.
Nu dimaksud dina novel Lain Eta nyaeta pokok perkawinan, kabuka dina jero carita ieu perkawinan moal aya kabahagiaan lamun syarat – syaratna teu dicumponan nyaeta saling pikanyaah jeung salih pikaasih, turunan, agama, harta jeung pangkat.
Antara Neng Eha jeung Mahmud saling mikaasih, tapi teu jadi kabahagiaan lantaran teu jadi dina perkawainan. Mahmud ku bapana Neng Eha teu kaasup dina syarat turunan nyaeta lain bangsawan. Lalaki lain nyaeta juragan mantri, nurutkeun bapana Neng Eha nyumponan syarat kabangsawaan, kaagamaan, harta jeung pangkat, Tapi teu nyumponan syarat saling mikaasih. Sabab Neng Eha teu bogoheun, manehna teu menang kasugemaan rumah rumah tanggana hancur, janten kanngo kabahagiaan teh salian syarat pribadi bogoh pada bogoh oge aya syarat sosial jeung syarat agama.
Tema eta saterusna bisa diringkeuskeun seperti ieu perkawinan moal mere kabahagiaan lamun syarat – syarat nu sifatna pribadi, jasmaniah, rohaniah jeung syarat sosial sarta kaagamaan teu nyumponan. Kasimpulan pangarang dina carita ieu pada akhirna manusia kudu bisa ngajalankeun nasibna jeung nyangharupan kahirupan kahareup jeung katawakalan ka Allah SWT.
Nama :Yari Rinaldi
Kelas :XI IPA 5
Resensi Si Kabayan Jadi Dukun
-Judul Buku : Si Kabayan Jadi Dukun
- Pangarang : Moh.Ambri
- Penerbit : PT Kiblat Buku Utama
- Taun medal katut citakanana : Citakan ka-5, Muharram 1430 H./Januari 2009
- Kandel Buku : 72 kaca
- Harga Buku : Rp.25.000
Dina buku ieu nyaritakeun si kabayan anu jadi dukun. Jadi dukun sotenan kapaksa Si Kabayan mah. Saikem, pamajikanana, nu sasat jadi cukang lantaranna mah. Saikem hayang males kanyeri ka salakina pedah pernah nampiling manehna. Basa kadatangan semah ti dayeuh nu neangan dukun lepus, Saikem nyebutkeun yen Si Kabayan teh dukun anu kamatihanana jeung pang sakti-saktina moal aya tandinganna. Ngan cenah ku lantaran jalma mahiwal, Si Kabayan tara daek ngaku jadi dukun kajaba mun ditampilingan heula.
Saenggeus di tampilingan ku deungeun-deungeun bari jeung teu nyaho naon kasalahanana, Si Kabayan kapaksa daek dititah ngajiad Nyi Hasanah, anak sudagar, anu katarajang kasakit pireu barang rek dikawinkeun ku bapana. Ari saenyana mah Nyi Hasanah teh pipireuan. Manehna teu suka dikawinkeun ka Haji Latip, da puguh geus bogoh ka Agus. Agus nyamar jadi pangiring Embah Dukun, nepi ka bisa paamprok jeung bebenena. Teu lila Nyi Hasanah langsung bisa ngomong deui, ngan orokaya terus dibawa kabur ku Agus.
Kabayan akhirna kayahoan lain dukun asli. Isukna burudul pulisi, kapala-kapala desa jeung menak ti dayeuh rek nangkep si Kabayan. Akhirna Si Kabayan dibawa ka dayeuh terus diabuskeun ka bui. Pamajikanana datang ka dayeuh nembo Si Kabayan bari ceurik rumasa salah. Kabayan dibebaskeun ti bui, Kabayan jeung Agus indit ka imah Sudagar. Menta si Agus diijinan kawin jeung Nyi Hasanah. Ki Haji bapana Nyi Hasanah teu satuju. Tapi, Nyi Hasanah menta restu ti bapana dikawinkeun jeung Agus. Kusabab Nyi Hasanah ngan cinta ka Agus saurang. Akhirna Ki Haji mere restu ka budakna. Agus jeung Nyi Hasanah akhirna kawin jeung hirup bagja.
- Kalemahan Buku : Bahasa nu digunakeun lobana bahasa kasar. Bahasa anu teu patut diconto ku budak sakola
- Kalebihan Buku : carita na menarik aya unsur komedina, Ngagunakeun bahasa sapopoe atawa basa loma anu gampang dibaca, sadaya kalangan tiasa maca.
Nama :Ahmad Setiadi
Kelas :XI IPA 5
Langganan: Entri (Atom)


text:
-Kang Warsa-
Carita Sunda : Kabogoh
Jadi
ras inget kana salah sahiji lirik lagu anu unina kIeu
" malam minggu, hey si malam panjang''
, kuring sabenerna mikir 125 kali lamun kudu percaya yén malam minggu leuwihpanjang tibatan malem-malem nu séjénna. Tapi sanggeus dirasa-rasa mah, bener ogé lamunmalem minggu téh malem panjang, komo lamun keur anu boga kabogoh mah asa 1000 (sarewu)peuting tah sapeuting téh.Di lembur
Ciégang
mah kuring katelah Joker Sajati, da tisaprak beger nepika umur lukutan acanpernah boga kabogoh. Teuing kunaon ampir kabéh awéwé caruaeun ka kuring. Padahal lamunditilik-tilik mah beungeut jeung dedegan moal jauh jeung
Dude Herlino
. Ngaran mah mémangdeukeut jeung manéhna, da ti barang brol ku anu jadi kolot pituin geus dingaranan
DidihSomantri Herniawan
. Paling keuheul lamun aya anu nyebut, Herniawan ka kuring, komolamun élég jeung batur saentragan geus maceuh mah sok disebutan
Si Burut
kuring téh.Kuring teu goréng-goréng teuing, irug mancung, kumis ngajelér paéh, lamun ceuk babaturanmah
Si kumis tipis
, dina gado aya karang persis Rano Karno, ngan huntu geus ampir béak karitilu siki deui. Umur mah sarua jeung si Itok anu geus boga incu tilu, nya kana 51 taunan lahumur téh.Ngeunaan pakasaban? Mémang teu saluyu jeung kahayang anu jadi kolot. '' Matak disakolakeun jauh-jauh ka
Beukimolhor University
ogé sangkan silaing jadi pagawé kantoran, seblu!'' masihkadéngé omongan anu jadi kolot waktu kuring boga niat rék dagang
és doger
di kampung. Ijazahanu
yudisium cum laude
jurusan Teknik téh geus bulukan. Ayeuna mah hirup téh rék sakabrang-kabrangna baé, kana gawé mah jabrugan, rék ngadon macul, ngaduk atawa ngagali sumur teuweléh dilakukeun ku kuring seja nyambungkeun hirup.Ngan teuing kumaha, dadak sakala dina poé Juma'ah Pahing kuring ujug-ujug boronyony wéhbogoh ka Néng Mis'ah Binti Bapa Ikin Sarnikin.Hiji mojang lenjang, anu geulis ka wanti-wanti,umurna kira-kira 20-taunan, beda 30 taun jeung kuring. Da jeung bapana gé, nyaéta Ikin Sarnikintea heuleut dua taun gubrag ka dunya téh. Ah, sok sanajan kitu, rék modal nekad wé kuring mah,


text:
Present Remotely
Send the link below via email or IMCopy
Present to your audienceStart remote presentation
- Invited audience members will follow you as you navigate and present
- People invited to a presentation do not need a Prezi account
- This link expires 10 minutes after you close the presentation
- A maximum of 30 users can follow your presentation
- Learn more about this feature in the manual
Do you really want to delete this prezi?
Neither you, nor the coeditors you shared it with will be able to recover it again.
Make your likes visible on Facebook?
Connect your Facebook account to Prezi and let your likes appear on your timeline.
You can change this under Settings & Account at any time.
sajak
Comments (0)
Please log in to add your comment.
Transcript of sajak
dina maca sajak Jenis-Jenis sajak sajak épik Sajak Lirik Nya éta sajak anu ngébréhkeun rasa
panyajakna. Conto : sajak Samagaha
karya Taufik Faturohman Unsur-unsur Sajak Téma: pikiran poko pangarang dina éta sajak
Nada: sikep pangarang kana éta sajak
Rasa: sikep urang nu maca sajak
Amanat: maksud nu rék ditepikeun ku
pangarang
Ma’na denotasi (sabenerna) jeung konotasi
(kiasan) Sajak nya éta salah sahiji karya sastra nu mangrupa ébréhan pikiran, rarasaan, jeung éksprési pangarang nu ngagunakeun basa nu munel tur pepel.
Wangun sajak biasana ditulis dina wangun ugeran (puisi), tapi disusun sakarep pangarangna.
Sajak kaasup wanda puisi anu teu pati kauger ku patokan wangunna, ku sabab kitu disebut puisi modern atawa sajak bébas.
Sajak Sunda munggaran ditulis ku Kis Ws dina taun 1946. Mimiti mekarna taun 50-an.
Dumasar kana eusina, jenis-jenis sajak dibagi jadi dua nya éta sajak épik jeung sajak lirik.
Nya éta sajak anu eusina ngadadarkeun atawa ngalalakonkeun.
Janté Arkidam
Panonna beureum siki saga
Leungeunna seukeut lalancip gobang
Niplasan badan palapah gedang
Arkidam, Janté Arkidam
Di pangaduan di kalangan ronggéng
Ngan hiji jagoan
Arkidam, Janté Arkidam... Samagaha
Aya samagaha nanceb na dada
teu karampa
Bulan honeng panon poé nineung
ngiles
duka ka mana... Wirahma
Vokal
Nada jeung Rasa
Eksprési


text:
Kabupatén Kebumén
Kabupatén Kebumén nyaéta salasahiji kabupatén di Propinsi Jawa Tengah. Ibukotana Kebumén. Kabupatén ieu wawatesan jeung Kabupatén Banjarnegara di beulah kalér, Kabupatén Wonosobo jeung Kabupatén Purworejo beulah wétan, Samudra Hindia di beulah kidul, sarta Kabupatén Banyumas jeung Kabupatén Cilacap di beulah kuloneunnana.
Daptar eusi
Géografi[édit | sunting sumber]
Sacara géografis Kabupatén Kebumén aya dina 7°27' - 7°50' Lintang Kidul jeung 109°22' - 109°50' Bujur Wétan. Beulah kidulna mangrupakeun dataran handap, sedengkeun beulah kalérna mangrupakeun pagununga, nu mangrupakeun bagéan tina Pagunungan Serayu. Di beulah kidul wewengkon Gombong, aya pagunungan kapur nu ngujur nepi ka basisir kidul. Di daérah ieu aya sababaraha guha nu aya stalaktit jeung stalagmit-an.
Lega wewengkon jeung pamakéannana[édit | sunting sumber]
Kabupatén Kebumen legana 158.111,50 ha atawa 1.581,11 km² numana sababaraha wewengkonna mangrupakeun basisir jeung pagunungan, tapi kalolobaannana mangrupakeun dataran handap. Kacatet 49.745,00 ha atawa kurang leuwih 34,02% minangka lahan sawah jeung 88,366.50 ha atawa 68.98% minangka lahan garing. Kalolobaan lahan sawahna kaaliran ku irigasi téhnis tur ampir satengahna (46,29%) bisa dipelakan dua kali sataun, sabagéan deui mangrupa sawah tadah hujan (33,45%) tur di sababaraha tempat bisa dipelakan dua kali sataun, sarta 20,26% lahan sawah irigasina satengah téhnis tur basajan. Lahan garing nu digunakeun keur wangunan legana 35.399,00 ha (36,19%), tegalan/kebon legana 34.988,00 ha (34,80%) sarta leuweung nagara legana 19 .861,00 ha (22,08%) tur sésana digunakeun keur tegal pangangonan, tambak, balong, kakayon, sarta lahan nu sawatara waktu mah teu diusahakeun sarta lahan-lahan lianna.
Babagéan administratif[édit | sunting sumber]
Kabupaten Kebumén ngawengku 26 kacamatan, nu kabagi deui jadi 449 désa jeung 11 kalurahan. Jumlah Rukun Warga (RW) lobana 1.877, sarta Rukun Tatangga (RT) lobana 6.755. Puseur pameréntahan aya di Kacamatan Kebumén.
Dina taun 2005 di Kabupatén Kebumén kacatet jumlah Pagawé Nagri Sipil (PNS) Otonom lobana 13.013 urang sarta PNS Instansi Vértikal lobana 1.414 urang sahingga jumlah PNS sakabéhna lobana 14.427 urang. Tina jumlah éta 61,39%-na nyaéta PNS lalaki, sarta PNS awéwéna 38,61%. Lian ti Kebumén, kota-kota kacamatan lianna nu cukup signifikan nyaéta Gombong, Karanganyar, Kutowinangun, Ayah, jeung Sempor.
Transportasi[édit | sunting sumber]
Kebumén aya di jalur lintas kidul Pulo Jawa. Angkutan umum antarkota dilayanan ku beus jeung karéta api. Stasioasion panggedéna. Lian ti éta aya ogé sababaraha stasion leutik saperti Prembun, Karanganyar, Soka, Kutowinangun, jeung Gombong. Di antara karéta api nu ngaliwatan Kebumén nyaéta Senja Utama jeung Fajar Utama (Jakarta-Yogyakarta), Argo Wilis (Bandung-Surabaya), Bima (Jakarta-Surabaya), Logawa (Purwokerto-Surabaya-Jember), jeung Kutojaya (Kutoarjo-Jakarta).
Rupa-rupa[édit | sunting sumber]
- Kadaharan has Kebumén diantarana: nasi penggel, lanthing, satée ambal, kethek, lenthis, thepleng pejet, jipang kacang, jeung salé cau.


text:
Selasa, 20 Maret 2012
karya ilmiah kesenian dan kebudayaan sunda ( basa sunda )
PANGANTEUR
Kiwari dina kamajuan jaman, tradisi jeung kabudayaan daerah nu awalna dicekel pageuh, di pihara jeung dijaga kayaanna ku tiap-tiap suku, ayeunamah tos ampir punah. Umumnamah masarakat ngarasa gengsi jeung era lamun masih mertahankeun jeung ngagunakeun budaya lokal atawa budaya daerah. Loba masarakat nu milih nampilkeun jeung ngagunakeun kasenian jeung budaya modern dibanding kabudayaan nu asalna ti daerah sorangan nu sabenernamah justru kabudayaan daerah atawa budaya lokal nu paling penting.
Masarakat leuwih milih jeung pindah ka budaya luar nu can tentu sasuai jeung kapribadian bangsa malah masarakat leuwih ngarasa bangga ka budaya luar dibanding budayana sorangan .
Masarakat teu sadar lamun budaya daerah mangrupa faktor utama kabentukna kabudayaan nasional jeung budaya daerah nu dipikaboga mangrupa kabengharan bangsa nu nilaina luhur pisan jeung kudu dijaga kalestarianna jeung kaayaanna ku tiap-tiap masarakat. Umumnamah masarakat teu sadar lamun sabenernamah kabudayaan mangrupaning jati diri bangsa nu ngagambarkeun sagala aspek kahirupan nu aya dijerona.
i
Gede harapan sim abdi, mugi-mugi tina di jieunna karya ilmiah ieu nu judulna Budaya Suku Sunda nu dijerona ngabahas ngenaan kabudayaan nu asalna ti daerah Jawa Barat ieu jadi sala sahiji sarana beh masarakat sadar lamun kabudayaan sunda teh mahal pisan keur hiji bangsa, nu akhirnamah bakal ngajieun masarakat jadi ngarasa bangga ka kabudayaan daerah sorangan
Bandung, Maret 2012
Wulan Intan Fadilah
iii
EUSI BUKU
I. Panganteur……………………………………………………. i
II. Eusi Buku…………………………………..……………...…..iii
III. Pangjajap…………………………………..……………….… 1
1. Latar belakang ……………………………………………….. 1
2. Tujuan Pananglukitan………………………………………. 2
IV. Ngabahas………………………………………………………. 3
V. Panutup………………………………………………………… 6
1. Kasimpulan……………………………………………………. 6
2. Saran……………………………………………………………. 7
iii
BAB I
PANGJAJAP
A. Latar Belakang
Indonesia mangrupaken nagara nu nungabogaan sabaraha pulau jeung rupi-rupi suku bangsa, bahasa, adat istiadat atawa kabudayaan. Rupi-rupi budaya nu aya di Indonesia , ieu hiji buktos lamun Indonesia nagara nu beunghar kabudayaannana. Kabudayaan daerah mangrupikeun factor utami ngawujudkeun kabudayaan global nu biasa disebut kabudayaan nasional. Matak eta sagalarupi kabudayaan daerah bakal mangaruhan pisan ka kaayaan budaya nasional. Kitu oge sabalikna kabudayaan nasional nu asalna ti kabudayaan daerah bakal mangaruhan ka kabudayaan daerah / kabudayaan nasional.
Kabudayaan mangrupikeun hiji kakayaan nu nilaina luhur, sabab salain mangrupikeun ciri khas ti hiji daerah oge lambang ti kapribadian hiji bangsa atawa daerah.
1
B. Tujuan Pananglukitan
Ngajaga, ngamumule, jeung ngalestarikeun kabudayaan mangrupikeun kawajiban urang sadaya, dina raraga ngangkat budaya sunda sim abdi nyobian nyusun karya ilmiah nu judulna Kabudayaan Suku Sunda nu ngabahas rupi-rupi kabudayaan tradisional Jawa Barat/Sunda. Niat sim abdi ngadamel ieu karya ilmiah nyaeta supados nu ngabaca uninga wireh suku sunda mangrupikeun suku nu beunghar jeung sadar wireh ngajaga jeung ngamumule kabudayaan daerah mangrupkeun kawajiban tiap-tiap masarakat.
2
BAB II
NGABAHAS
Suku sunda mangrupikeun suku nu ayana di Provinsi Jawa Barat. Suku sunda nyaeta hiji suku nu ngagaduhan kabudayaan daerah, diantawisna anggoan tradisional, kasenian tradisional, basa daerah, jeung lainna.
Diantawisna seueur kabudayaan daerah nu di pikagaduh ku suku sunda nyaeta
1. Baju adat/khas jawa Barat
Suku sunda gaduh anggoan adat nu kasohor, nyaeta kabaya. Kabaya mangrupa anggoan khas Jawa Barat nu kasohor, dugi kaayeuna kabaya sanes janten anggoan khas wae tapi tos janten anggoan adat nasional. Eta mangrupikeun hiji buktos kabudayaan daerah mangrupikeun bagian ti kabudayaan nasional.
2. Kasenian khas Jawa Barat
a. Wayang golek
Wayang golek mangrupa kasenian ti Jawa Barat nyaeta kasenian nu mintonkeun jeung nyandak hiji carita sajarah. Wayang golek nyaeta mangrupikeun boneka nu di jieunna tina kai nu ngamerankeuna tokoh ahli carita pawayangan jeung dipintonkeun
3
ku dalang nu dibarengan ku kawih sinden jeung lagam tradisional
Jawa Barat nu disebut degung.
b. Jaipong
Jaipong nyaeta tarian tradisional dari Jawa Barat, biasanamah nampilkeun nunari nu ngagunakeun baju khas Jawa Barat nu disebat kabaya, jeung di iringan kawih tradisional Jawa Barat nu disebut kawih sinden Jaipong.
Jaipong Biasanamah dipintonkeun ku saurang atawa sakelompok tari nu mintonkeun tatarian jaipongan
c. Degung
Degung mangrupikeun hiji kasenian sunda nu biasana dipintonkeun di acara hajatan. Kasenian degung ieu janten pangiring atanapi panganteur kawih.
Degung ieu mangrupakeun gabungan alat-alat music khas jawa barat nyaeta, kendang, goong, boning, saron, kacapi, suling, rebab, jeung sajabina.
Degung mengrupikeun salah sahiji kasenian anu kasohor di Jawa Barat sabab iringanna musik degung ieu sok di anggo dina hajatan jeung masih nganut adat tradisional, salain eta musik degung oge sok dianggo panganteur dina satiap pagelaran seni tradisional Jawa Barat lainna.
4
d. Rempak gendang
Rempak gendang mangrupikeun kasenian nu asalna ti jawa barat. Rampak gendang ieu nyaeta nu nabeuh gendangna leuwih ti opat urang jeung ngagunakeun anu tos ngagaduhan kaahlian khusus dina nambeuh kendang. Biasana rampak kendang ieu sok di anggo dina acara pesta ageung atanapi acara ritual.
e. calung
di daerah jawa barat aya kasenian nu namina calung, calung ieu nyaeta kasenian anu dijeiunna tina awi jeung panakolna tina kai. Biasanna calung ieu di pintonkeun ku limaan atanapi langkung. Calung ieu biasana nganggo pangiring nyanyi jeung bodoran.
f. Penca silat
Penca silat mangrupikeun kasenian asal jawa barat, nu ayeuna tos janten kasenian nasional.
Tina awalna pencak silat ieu mangrupikeun igelan anu ngagunakeun gerakan-gerakan bela diri. Umumna penca silat ieu dipintonkeun kudua jalmi atanapi langkung jeung make anggoan sagala hideung jeung ngagunakeun beubeur tina bahan kaen nu di beulitkeun kana cangkeng oge make beungkeur sirah sami tina bahan kaen nu disebut iket.Umumna kasenian penca silat ieu dipintonkeun nganggo kendang, tarompet, goong.
5
BAB III
PANUTUP
1. Kasimpulan
Suku sunda ayana di jdaerah jawa barat mangrupikeun suku anu ngagaduhan sababarahiji kabudayaan ngawitan tina adat istiadat sahari-hari, kasenian, acara ritual, jeung sajabina.
Sadayana ieu hiji buktos suku sunda mangrupikeun suku anu beughar budaya daerahna.
Nyaeta diantawisna seueur kabudayaan anu dipikaboga ku suku sunda, aya sababarah kabudayaan suku sunda nu kasohor, nyaeta
1. Baju adat/khas jawa Barat
2. Wayang golek
3. Jaipong
4. Degung
5. Rampak gendang
6. Calung
7. Penca silat
Teu ngan dibidang kasenian wunkul, suku sunda oge gaduh seueur macem-macem budaya daerah nu menarik
6
2. Saran
Budaya daerah mangrupikeun kabudayaan nasional, nukedah dimumule jeung dijaga kaasliana sarta dilestarikeun supados aya ijen pangajen ti nagara lain kusabab eta simkuring gaduh kawajiban ngajaga, jeung ngalestarikeun budaya lokal atanapi budaya daerah jeung budaya nasional, margi budaya mangrupikeun bagian ti kapribadian bangsa.
7
Tidak ada komentar:
Langganan: Poskan Komentar (Atom)


text:
Stasion Kintetsu Nagoya
Stasion Kintetsu Nagoya (近鉄名古屋駅, Kintetsu-Nagoya eki) nyaeta titik ahir Jalur Kintetsu Nagoya. Stasion ieu nyambung ka Stasion Nagoya (JR Central, Aonami Line, jeung Nagoya City Subway) tur Stasion Meitetsu Nagoya (Nagoya Railroad).
Peron Kareta[édit | sunting sumber]
- Aya opat peron panungtung jeung lima trek di lantai dasar.
- Kareta Lokal (panjangna: 4 gerbong)
- Kareta Semi-Express (panjangna: 5 gerbong)
- Kareta Semi-Express and Express (panjangna: 6 gerbong)
- Kareta Limited Express (panjangna: 8 gerbong)
- Kareta Limited Express (panjangna: 8 gerbong)


text:
Léngkéng
Buah léngkéng mangrupa buah antioksidan. [1] Zat giji anu aya di jero buah léngkéng nya éta protéin, karbohidrat, serat kasar, vitamin C jeung mineral saperti kalsium, fosfor jeung zat besi. [1]
Sajaba ti éta, buah léngkéng ogé ngandung sanyawa polifenol, nya éta corilagin, gallic acid jeung ellagic acid. [1] sakabéh sanyawa éta ngandung antioksidan, miboga mangpaat sangkan nyegah radikal bebas, ku kituna bisa ngurangan oksidasi di jero awak. [1]
Daptar eusi
Mangpaat Léngkéng[édit | sunting sumber]
Manfaat buah léngkéng leuwih loba dikandung tina sikina dibandingkeun jeung daging buahna. [1] sikina bisa dipaké pikeun ngabodasan kulit, ku lantaran ngandung zat anu bisa nyegah aktivitas gawé enzim tyrosinase. [1] Enzim ieu miboga fungsi pikeun ngarobah melamin, atawa nu sok biasa disebut pigmén kulit. [1]
Jenis Léngkéng[édit | sunting sumber]
Sabenerna aya opat jenis léngkéng anu cocog dipelak di dataran rendah nya éta léngkéng Pingpong, léngkéng Diamond River, léngkéng Kristalin jeung léngkéng Itoh. [2] Léngkéng Diamond river mangrupa léngkéng anu asalna ti Cina sedengkeun léngkéng Kristalin jeung léngkéng Itoh ti Thailand. [2]
Léngkéng Pingpong[édit | sunting sumber]
Dina awalna, nalika taun 1996 siki léngkéng Pingpong mimiti dipelak di Prambanan. [2] Bibit ieu meunang ti tangkal indukna anu dipelak di Semarang anu asalna ti Vietnam. [2] Kiwari Pak Isto geus ngajual rébuan bibit léngkéng ka sababaraha tempat. [2] Harga bibit léngkéng pingpong macem-macem gumantung kana ukuranana, contona ukuran 15 cm nepi ka 20 cm hargana 20 rébu. [2]
Cara Ngarawat Léngkéng Pingpong[édit | sunting sumber]
Pikeun ngarojong hasil anu maksimal dina budi daya léngkéng Pingpong ieu aya sawatara léngkah perawatan anu kudu dipigawé, diantarana: [2]
1. Nyiapkeun liang saméméh léngkéng pingpong dipelak. [2] Pikeun bibit anu gedé ukuran liangna nya éta 0.75m x 0.75m x 0.75m sedengkeun pikeun bibit leutik ukuran 0.5mx0.5mx0.5m. [2]
2. Jarak idéal antar pepelakan di kebon antara 5 nepi ka 6 méter. [2]
3. Média pepelakan nya éta Pupuk Kandang jeung taneuh 1:2 tuluy ingkeun dina liang salila tujuh poé saméméh bibit di pelak. [2]
4. Lamun jangkungna geus nepi ka 1.5 méter kudu rajin dipotong.[2], ku lantaran pikeun nambahan ranting ku kituna léngkéng pingpong bisa tambah loba. [2]
5. Kudu méré pupuk tilu kali dina sataun. [2]
6. Lamun dipelak dina pot, babandinganana kudu 2:1:1 (taneuh: pupuk kandang: sekam). [2]
7. Sangkan tangkalna alus, kudu disiram sacara teratur. [2]


text:
Kasenian Sunda
Kasenian Sunda anu masih populér di masarakat di antarana Wayang Golék, tembang Cianjuran, penca, rupa-rupa ibing (jaipongan, tari merak, jsb.), calung, degung, angklung, carita pantun, beluk, jsb.
Numutkeun dugaan, di Tatar Sunda wayang golék dipaké ku para wali pikeun nyebarkeun Islam, sakumaha wayang kulit di wewengkon wétan (Jawa). Kusabab ajaran Hindu harita geus raket jeung masarakat Sunda harita, carita Mahabarata jeung Ramayana ti Tatar Hindu dimodifikasi pikeun ngajarkeun Katauhidan. Misalna dina carita Mahabarata, para déwa boga kawenangan nu absolut pikeun nangtukeun nasib jeung takdir, mangka para wali nyieun objék anyar nu posisina leuwih kuat, nyaéta Semar.


text:
Below are the Bodoran result which're collected from trusted resources. You can start playing the media by clicking the "Listen" button to listen on mp3, "Play Video" button to play the video, or download the bodoran by clicking the "Download" button. If you can't see the result just try to search again using another simple keywords using search box above.
Bodoran Results
Bah asep truna berperan sebagai seorang wanita yang telah lama menjanda, datanglah mang ibing sebagai comblang dari kabul seorang bujang yang lagi mencari is Dongeng Kang Ibing Asep Sunandar Sunarya Asep Truna Wayang Bodoran Tuker Cincin
Bodoran sunda si pohang 1. bodoran sunda ohang, ohang nyanyi lucu, si pohang, anton abox, ohang, bobodoran lucu, bobodoran sunda. Bodoran Sunda Si Pohang 1
A tribute to kang ibing (alm) diangkat dari bobodoran kang ibing, inspirasi bagi kami, legenda urang sunda.. wilujeng jemping! Bodoran Kang Ibing Tikotok
Bobodoran wayang golek oleh : asep sunandar sunarya - giri harja 3 judul : bobodoran ketawa / seuri ngakak [2 ] Wayang Golek Bodoran Seuri Ngakak 01 02
Wayang golek asep sunandar terbaru wayang golek cepot terbaru bodoran sunda terbaru bobodoran cepot bobodoran wayang golek bobodoran wayang golek bobodoran w Bodoran Wayang Golek Asep Sunandar Sunarya Terbaru Full
Collection lawakan (bodoran) sang legendaris sandiwara darma saputra pimp. bpk sersan mayor h.suana ns, beralamat desa plumbon - indramayu kerja bng crew Lawakan Bodoran Sds
Urip karo mertua mimbar drama tarling dewa muda deles group (wa deles wa kewod wa boncel) - 7 oktober 2014 - desa gadingan blok ketapang rt. 14/04 kec. sliye Drama Bodoran Tarling Dewa Muda Wa Deles Kewod Boncel
Bobodoran sunda barakatak by ceu popon. Bodoran Sunda Ceu Popon
Bobodoran wayang golek oleh : asep sunandar sunarya - giri harja 3 judul : seri bobodoran barakatak [1 ] Wayang Golek Bodoran Full Ketawa
Bodoran sunda si pohang 2. bodoran sunda ohang, ohang nyanyi lucu, si pohang, anton abox, ohang, bobodoran lucu, bobodoran sunda. Bodoran Sunda Si Pohang 2
Sandiwara aneka tunggal,. Bodoran Joni Rengge Aneka Tunggal
Live show r14n music entertainment | 3 mei | karangsari ds.kec. : compreng - subang | dok. kel. dirman - warpianah | pernikahan : nurmala irmawan & wahy Lawakan Bodoran Wa Tepos 3 5
Kang cepot ( sep sunandar sunarya),bi ijem asep truna dan kang ibing sedang melakukan ronda. dalam obrolan maka mereka sepakat untuk sama-sama mencari kerja. Wayang Bodoran Cepot Ngaronda Nyiar Gawe


text:
Adolf Hitler
Adolf Hitler (gumelar di Austria, 20 April 1889 – maot 30 April 1945)nya éta konselir Jerman (1933) jeung pamingpin Jerman atawa biasa disebut Führer (1934-maot), Hitler jadi diktator Jerman sabada présidén Von Hindenburg maot[1][2]. Adolf Hitler dianggap pamingpin anu boga pangaruh gedé dina sajarah Dunya lantaran aksi katut pamikiranna harita, malah mah Hitler téh dianggap salaku dalang anu nyababkeun ayana Perang Dunya II[1][2].
Hitler nya éta pamingpin partéy Nasionalis-Sosialis NAZI (dina basa Inggris=National Socialist German Workers Party, dina basa Jerman= Nationalsozialistische Deutsche Arbeiterpartei/NSDAP) anu kungsi baruntak nalika nyoba ngarebut kakawasaan, tapi ieu usaha gagal, tuluy Hitler dibui najan teu lila[2]. Kamampuh rétorika anu alus, kharisma, katut ambisina anu kuat nyababkeun NAZI jadi partéy anu maju, malah ku Hitler mah, NAZI téh dijadikeun partéy tunggal nu aya di Jerman nalika manéhna ngajabat salaku présidén[2][1].
Hitler paling teu resep ka bangsa Yahudi, malah mah Hitler boga sistem pikeun ngahapuskeun Yahudi ti tanah Jerman, leuwih ti 6 juta Yahudi maot dina kamp pemusnahan anu djieun husus ku Hitler[2]. Sabada Jerman éléh perang dina perang dunya II, Hitler ngarasa frustasi terus manéhna maéhan manéh jeung istrina di Jero Bangker [1][2].


text:
Peusing Sunda
Peusing Sunda (Manis javanica), ogé katelah Peusing Malayu, nyaéta hiji spésiés peusing ti wewengkon Asia Tenggara. Kulit sukuna granular, najan aya dampalan dina suku hareupna. Panjang buntutna 30 buku.
Peusing Sunda deukeut pisan jeung Peusing Cina, najan spésiés Sunda leuwih badag, kelirna leuwih caang, sarta kuku hareupna leuwih pondok.
Peusing Sunda biasana dimangsa ku lodaya jeung méong.
Habitat[édit | sunting sumber]
Peusing Sunda hirup di rupa-rupa lingkungan, di antarana leuweung primér jeung sekundér, sabana nembrak, sarta wewengkon nu jembet ku rungkun. Ieu sato osok ogé kawénéhan di kebon jeung perkebunan. Najan sabenerna mah hirupna di darat dina liang-liang, kukuna nu paranjang ngabantu ogé ieu sato pikeun naék tatangkalan pikeun nyiar kadaharan.
Dedegan[édit | sunting sumber]
Peusing Sunda mah ahéng, sisitna kawas taméng naga. Panjang awakna 79-88 (kaasup buntut), nu jalu leuwih badag batan bikangna. Ti irung nepi ka buntutna ditutupan ku sisit anu patunjang-tunjang (17-19 kolom dina awak bagian tengah sarta leuwih ti 20 kolom dina buntutna) . Sisit dina tonggong jeung sisina teuas, kelirna coklat semu konéng. Sisit ieu téh diturunkeun tina bulu, sedengkeun beuteung jeung beungeutna ditutup ku bulu coklat pias.
Huluna nyorong, panonna leutik sarta ditutup ku kongkolak anu kandel. Bagian luar (daun) ceulina leutik pisan, irungna baseuh, sedengkeun sungutna euweuh huntuan. Létahna ipis jeung panjang pisan, bisa ngelél nepi ka 25 cm, nu baseuh ku ciduh nu rapet pikeun néwak sireum jeung rinyuh. Mun teu ngelél, éta létah asup kana rohang dada jeung nyayang dina pélvisna. Ieu sato kaasup péntadaktil; suku hareupna dilengkepan ku dampal, kuku panggali paranjang, leuwih kuat batan suku tukangna[1].
Rujukan[édit | sunting sumber]
- ↑ Schlitter, Duane A. (16-11-2005). D. E. Wilson & D. M. Reeder (éd.) Mammal Species of the World, édisi ka-3, 530-531, Johns Hopkins University Press. ISBN 0-801-88221-4.
- ↑ Pangolin Specialist Group (1996). Manis javanica. 2006 IUCN Red List of Threatened Species. IUCN 2006. Dipulut ping 11 Méi 2006.


text:
Wayang Golek Sanghyang Tunggal Wibawa mp3 download
Wayang Golek-CEPOT RARABI( Sanghyang Tunggal Wibawa ) bag 4 mp3
Wayang Golek-CEPOT RARABI( Sanghyang Tunggal Wibawa ) bag 3 mp3
Wayang Golek-CEPOT RARABI( Sanghyang Tunggal Wibawa ) bag 1 mp3
Wayang Golek-CEPOT RARABI( Sanghyang Tunggal Wibawa ) bag 2 mp3
Wayang golek -Sanghyang Dewa Brata bag 1 mp3
Wayang Golek Asep Sunandar Sunarya - Jabang Tutuka Full tamat mp3
Wayang Golek Asep Sunandar Sunarya mp3
Wayang Golek Asep Sunandar Sunarya Full Wirataparwa mp3
Wayang golek -Sanghyang Dewa Brata bag 2 mp3
Wayang Golek Asep Sunandar Sunarya - Bima Murka Full Tamat mp3
Wayang Golek Asep Sunandar - Karna Diperdaya mp3
Wayang Golek Asep Sunandar - Semar Rarabi Full (Jaka Gintiri) mp3
Wayang Golek Asep Sunandar Sunarya - Bima Mungkus Full mp3
Wayang Golek Giri Harja 3 - Sukma Dewa Kusuma - Bagian 1 mp3
Wayang Golek Asep Sunandar Sunarya Sanghiang Dewa Brata 05 mp3


text:
Belut
Belut nya éta ngaran salah sahiji jenis lauk cai anu wangun awakna buleud manjang tur ngan miboga cécépét tonggong sarta awakna leueur.[1] Belut karesepna ngadahar anak lauk anu laleutik kénéh.[1] Biasana hirup di sérang, di ranca sarta di walungan leutik.[1] Di Indonésia ti saprak taun 1979, belut mimiti dipikawanoh tur dipikaresep minangka bahan kadaharan, nepi ka ayeuna belut loba dibudidayakeun sarta jadi salah sahiji komoditas ékspor.[1]
Belut ngandung protéin anu lumayan luhung.[2] Jumlah protéin anu aya dina daging belut kurang leuwih sarua jeung jumlah protéin anu aya dina daging sapi, sarta leuwih luhung batan jumlah protéin dina endog.[2] Lian ti éta, belut ogé ngandung asam essensial, asam nonessensial, fosfor, zat beusi, vitamin A, jeung vitamin B.[2] Fosor nu aya dina belut leuwih loba batan nu aya dina endog, mangpaat pikeun kaséhatan tulang pikeun nyingkahan ostéoporosis, sedengkeun zat beusi mah mangpaatna pikeun ngalancarkeun aliran getih sangkan teu kataranjang kasakit 5L (lemah, letih, lelah, lesu, lunglai).[2] Ari vitamin A alus pikeun kaséhatan panon jeung sistem reproduksi, sedengkeun vitamin B alus pikeun ngembangna uteuk, ngawangun sél getih beureum, jeung protéin dina awak urang.[2]


text:
Cijulang (disambiguasi)
Nyaéta ngaran sawatara kacamatan atawa désa di Jawa Kulon (Jawa Barat):
Kacamatan[édit | sunting sumber]
- Cijulang, Ciamis, salasahiji kacamatan di beulah kidul Kabupatén Pangandaran, Jawa Kulon
Désa[édit | sunting sumber]
- Cijulang, Cijulang, Pangandaran, salasahiji désa di kacamatan Cijulang, Kabupatén Pangandaran
- Cijulang, Cinéam, Tasikmalaya, salasahiji désa di kacamatan Cinéam, Kabupatén Tasikmalaya
- Cijulang, Jampang Tengah, Sukabumi, salasahiji désa di kacamatan Jampang Tengah, Kabupatén Sukabumi


text:
Kabupatén Administratif Kepulauan Seribu
Kabupaten Administratif Kepulauan Seribu nyaéta hiji kabupatén administratif di Teluk Jakarta, 45 km kalereun Jakarta, Indonésia. Kabupatén Administratif Kepulauan Seribu dibagi jadi dua wilayah, nyaéta Kepulauan Seribu Utara jeung Kepulauan Seribu Selatan. Ibu kota kabupatén ieu aya di P. Pramuka. Bupatina kiwari nyaéta Djoko Ramadhan. Kepulauan Seribu mangrupakeun gugusan kapuloan nu aya di kaléreun Jakarta, persis pahareup-hareup jeung Teluk Jakarta. Ngaran Kepualauan Seribu henteu berarti pulo-pulona aya sarébu. Jumlah pulona ukur aya kurag leuwih 342 pulo, kaasup pulo-pulo keusik jeung terumbu karang boh nu aya tutuwuhannana atawa nu henteu. Pulo keusik jeung terumbu karang aya 158 siki. Henteu kabéh pulo nu aya di Kepulauan Seribu téh dicicingan ku manusa. Saperti pulo-pulo séjénna di Indonesia, sabagian gedé pulo di Kepulauan Seribu henteu aya pangeusina.
Kepulauan Seribu miboga poténsi nu teu saeutik dina pamekaran sagala rupa industri, diantarana pertambangan, perikanan sarta nu pangutamana mah pariwisata. Pikeun ngajaga kalastarian lingkungan sarta kasaimbangan ékologi, pamaréntah ngabagi gugusan kapuloan ieu jadi tilu zona.
- Zona kahiji, keur éksploitasi sumber daya alam. Kabeungharan di jerona bisa dicokot tur dimangpaatkeun sapinuhna keur kapentingan industri. Misalna terumbu karang paéh nu diéksploitasi keur kapentingan industri ubin taraso atawa lianna.
- Zona kadua, nyaéta pulo-pulo nu husus disadiakeun keur taman nasional atawa tujuan wisata alam.
- Zona katilu, ditangtukeun minangka kawasan cagar alam nu dilindungi.
Kiwari Kepulauan Seribu jadi hiji kabupatén. Saméméhna daérah ieu mangrupakeun salasahiji kacamatan di kota Jakarta Utara.
Kalurahan jeung pulo[édit | sunting sumber]
- Untung Jawa, Kepulauan Seribu, kode posna 14510
- Pulau Tidung, Kepulauan Seribu, kode posna 14520
- Pulau Panggang, Kepulauan Seribu, kode posna 14530
- Pulau Kelapa, Kepulauan Seribu, kode posna 14540
Tempo ogé[édit | sunting sumber]
Tumbu luar[édit | sunting sumber]
- (id) Kepulauan Seribu di jakarta.go.id
- (id) Informasi mengenai taman nasional
- (en) Foto-foto di trekearth.com
- (id) "Berharap Dapat Bonus Listrik", KOMPAS, 7 November 2005
- (id) Laporan Status Lingkungan Hidup Daerah Propinsi DKI Jakarta Tahun 2002 oleh Badan Pengelolaan Lingkungan Hidup Provinsi DKI Jakarta
- (en) Daftar flora dan fauana Pulau Rambut oleh Wetlands International
- (id) Blog yang menceritakan tentang Pulau-pulau Kep.Seribu dan hal unik di dalamnya


text:
Deddy Corbuzier
Deodatus Andreas Deddy Cahyadi Sunjoyo atawa anu kasohor Deddy Corbuzier nya éta pesulap, ilusionis, katut méntalis asal Indonesia[1]. Mentalis anu boga ciri has dina make up ieu gumelar di Jakarta tanggal 28 Désémber 1976[2][1]. Dedy geus nalakukeun rupa-rupa trik sulap, diantara: mawa mobil kalayan panon ditutup, Deddy ogé kungsi nebak headline media massa anu ditangtukeun saacan éta media massa terbit, lian ti éta Deddy kungsi néwak pélor anu ditémbakkeun ku sejata api[1][2].
Deddy nya éta salah sahiji tukang sulap anu mintonkeun rupa-rupa trik sulap anu tara dibayangkeun saacanna[2]. Deddy ogé nyieun terbosan anyar kucara nyieun acara The Master anu tujuanna néangan jalma-jalama anu miboga bakat dina widang sulap[2]. Ieu acara ogé dimaksudkeun sangkan karir sulap ogé maju siga karir dina industri peran jeung industri musik[1]. Tina ieu acara muncul pesulap-pesulap anu bakatna hadé saperti Joe Sandy jeung Limbad[2][1].
Deddy nikah jeung Kalina Oktariani tanggal 25 Pébruari 2005, tina ieu hubungan, Deddy boga anak anu dingaranan Nikola Corbuzier[1]. Salian jadi pesulap, Deddy ogé jadi panumbu catur dina acara Hitam dan Putih, lian ti éta, Deddy ogé muka bisnis kulinér[1]. Deddy jeung artis séjénna muka réstoran Jepang Takigawa[1].


text:
Lokatmala
Lokatmala (Artemisia vulgaris) nyaéta tutuwuhan ti genus Artemisia, nu asalna pituin Éropa, Asia, jeung Afrika kalér, tapi kiwari malah geus ngagalaksak di Amérika Kalér. Biasana tumuwuh di taneuh nu euyeub nitrogén, kayaning di lahan-lahan nganggur jeung sisi-sisi jalan.
Lokatmala téh tutuwuhan terna taunan nu jangkungna ka 1-2 m (kadang 2,5 m). Daunna panjang (5-20 cm), héjo kolot, rada méncos, bagian handapna buluan bodas. Kembangna nu laleutik (panjang 5 mm) bijil bulan Juli nepi ka Séptémber, sok diseuseup ku sababaraha spésiés Lepidoptera (kukupu).
Daptar eusi
Mangpaat[édit | sunting sumber]
Lokatmala ngandung tujona anu toksik, ku kituna kudu disingkahan utamana ku wanoja nu keur kakandungan. Kusabab ngandung racun, kiwari lokatmala tara dituang, najan sacara tradisional sok dipaké pikeun natambaan kasakit.
Katuangan[édit | sunting sumber]
Daun jeung kuncup kembang lokatmala sok dipaké ngabungbuan gajih, daging, jeung lauk. Di Jérman, katelahna Beifuß, lokatmala sok dipaké ngabungbuan daging soang, utamana beuleum soang dina idangan natalan.
Di Koréa jeung Jepang, lokatmala dipaké pikeun ngahéjoan kuéh ketan/sangu dina rupa-rupa kariaan sarta ngabungbuan angeun. Gunana pikeun natambaan kasakit gumantung di mana tumuwuhna.
Alérgén[édit | sunting sumber]
Serbuksari kembang lokatmala bisa ngabalukarkeun asma jeung rhinitis alérgik (Ing. hay fever), utamana di Éropa Kalér, Amérika Kalér, jeung sabagian Asia[1][2]. Serbuksari lokatmala paling jauh hiber nepi ka kira 100 m[3], lolobana hiber jam 9-11-an. Masarakat di Finlandia biasa nyegah ieu alérgi ku cara ngabaseuhan tangkalna[4], sahingga sumebarna teu pati jauh[5]].
Ubar[édit | sunting sumber]
Tangkal lokatmala ngandung minyak éter (kayaning sinéola jeung tujona), flavonoid, terpéna, jeung turunan/derivat kumarin. Dina Sanskrit, ieu tutuwuhan katelah nagadamni, dipaké dina Ayurwéda pikeun natambaan gangguan ati[6]. Di Indonésia, urang Sunda, maké daun lokatmala pikeun meresihan getih wanoja nu tas ngajuru atawa anggeus kareseban[7].
Rujukan[édit | sunting sumber]
- Artemisia vulgaris. Wikipédia basa Inggris. Disalin 15 Oktober 2008.
- ↑ [1]
- ↑ [2]
- ↑ [3]
- ↑ [4]
- ↑ [http://www.allergia.com/index.phtml?s=849
- ↑ Ramawat, K. G., Ed. (2004). Biotechnology of Medicinal Plants: Vitalizer and Therapeutic Enfield, New Hampshire: Science Publishers, Inc. 5.
- ↑ Rosita, S.M.D., Otih Rostiana, E.R. Pribadi & Hernani. (2007). Penggalian iptek etnomedisin di Gunung Gede Pangrango. Bul. Littro. XVIII (1): 13-28.
Tumbu kaluar[édit | sunting sumber]
- Erowid's Mugwort Vault
- Plants for a Future: Artemisia vulgaris
- Mugwort in Culpeper's 'The complete herbal'
- Mugwort in Mrs Grieve's 'A modern herbal'
- Mugwort at Liber Herbarum II


text:
Category Archives: Ngala Manuk
Ngala Manuk Maké Ketepél
Lamun kolot mah ngala manuk téh maké bedil atawa naheunan/mitapak, barudak mah ngala manuk téh maké ketepél. Ketepél meunang nyieun sorangan atawa meunang mangnyieunkeun kolotna téh dibekel ka leuweung atawa sisi kebon ngadon néangan manuk kayaning manuk jogjog, manuk piit, jeung sajabana. Pokona mah manuk anu hiberna tara jauh-jauh teuing. Pélorna maké batu laleutik anu ngahaja ngumpulkeun heula tina gundukan keusik, terus diwadahan kana kantong leutik atawa koja.
Bari ider-ideran néangan manuk anu eunteup dina dahan tatangkalan. Manuk anu keur nyileuk didodoho pikeun diketepél. Ngan nyakitu téa, manuk téh osok apaleun ari keur didodoho mah. Kajaba lamun eunteupna dina dahan tangkal anu jangkung pisan, tara kagebahkeun atawa kagareuwahkeun. Atuh dina ngetepélna ogé ari manukna jauh mah tara keuna-keuna acak. Tong bororaah keuna, ngadeukeutan waé ogé henteu.
Najan keur nyéntangna dikéker ogé angger waé batu anu diketepélkeunana téh tara nojo kana manukna. Batu téh keunana osok ka mana waé. Susah ogé geningan ngala manuk ku jalan diketepél mah. Leuwih susah tibatan bebedil (ngala manuk maké bedil). Balikna téh tara beubeunangan ari ngalana maké ketepél mah. Kétang, nu penting mah bisa ulin waé najan teu beubeunangan ogé.
(Gambar meunang nginjeum ti http://raudhahku.wordpress.com/)
Mikat Manuk
Basa di sisi leuweung reujeung di pasir masih keneh loba manuk mah osok aya anu mikat manuk. Manuk anu remen dipikat teh manuk toed, manuk jogjog jeung manuk cangkurileung. Mikat manuk ku manuk deui. Lamun boga manuk toed anakna, bisa dipake pikeun mikat indung toed atawa manuk toed indungna. Kitu deui lamun boga anak manuk jogjog atawa anak cangkurileung, bisa dipake pikeun mikat manuk jogjog atawa manuk cangkurileung indungna. Salian ti eta, manuk bikang oge bisa dipake pikeun mikat manuk jalu. Kitu deui sabalikna. Tapi lolobana mah da mikat manuk teh ku anakna. Sabab anakna mah gampang neanganana, bisa diingu ti leutik keneh meunang ngala tina sayangna.
Da nu ngaranna mikat mah kudu aya anu dipikat reujeung pikateunana atawa eupanna. Anak manuk bisa dipake pikeun mikat indungna. Parabot anu osok dipake pikeun mikat manuk teh nyaeta palangkring atawa tempat pikeun cicing manuk anu jadi eupan. Dina palangkring teh diteundeunan atawa ditambahan ku sabangsaning dadahannan tangkal. Dina dahan anu diterapkeun kana palangkring, ditapelan ku leugeut. Dimana-mana manuk anu kapikat tea nyampeurkeun kana palangkring terus eunteup dina dahan anu aya dina palangkring, tangtuna eta manuk teh bakal nincak kana leugeut tea. Nya biasana manuk teh hese leupasna. Geus kitu mah tinggal newak wae.
Leugeut anu osok dipake pikeun ngaleugeut suku manuk teh nyaeta leugeut anu lumayan rapet, nyaeta leugeut teureup. Leugeut ieu rapet pisan, jeung osok dipake oge pikeun ngaleugeut turaes. Leugeut teureup ieu, neanganana gampang, tinggal ka leuweung, neangan tangkal teureup.
Bebedil
Bebedil, asal kecapna tina Bedil. Jadi bebedil mangrupakeun pagawean anu dina ngalaksanakeunana make bedil. Ari bedil anu dipakena mah biasana bedil angin.
Bebedil teh biasana mah dipake pikeun pagawean jalma dina ngala atawa neangan sabangsaning manuk atawa bajing kadang oge osok aya anu bebedilna teh pikeun ngala lutung. Manuk atawa bajing atawa lutung anu kapanggih biasana diala ku jalan ditembak make bedil angin tea.
Tempat bebedil biasana di jero leuweung anu masih keneh loba manuk jeung bajing atawa lutung. Ari manuk anu osok diala diantarana wae manu cangehgar/kasintu, manuk dudut, jeung manuk sejenna anu kaasup manuk rada gede. Sabangsaning manuk piit mah tara diala, da sakali nembak oge pastina remuk ku pelor. Jadi moal kaala dagingna.
Tempat bebedil biasana mah geus maneuh di tempat anu aya tangkal bungbuahan anu osok didaharan ku manuk atawa bajing.
Ngabedilna di tempat khusus anu nyamuni supaya henteu kanyahoan atawa katempoeun ku manuk atawa bajing anu arek diala.
Beubeunanganana, nya lumayan wae mun keur pareng alus mah. Balik ka imah teh beubeunangan manuk atawa bajing pikeun deungeun sangu sakulawargaeun. Sedengkeun mun beubeunanganana lutung mah osok dibagi ka tatangga, da moal beak dua tilu poena. Mun keur pareng apes, nya tara beubeunangan. Sanajan teu beubeunangan (meunang manuk atawa bajing), kadang ti leuweung teh osok beubeunangan perkara nu sejenna, naha arek suluh atawa bungbuahan.
(Gambar meunang nginjeum ti http://minegenesis.wordpress.com/)
Naheunan Manuk
Baheula mah di lembur mah nu ngaranna manuk teh masih keneh loba. Ti mimiti manuk leutik (contona manuk piit) nepi ka manuk anu gede (contona manuk cangehgar), masih keneh aya. Manuk anu kacirina gampang dieupanan mah, mun nempo tapak ngupukna, nya manuk tikukur. Eta oge ceuk babaturan, da kuring mah ngan ukur mimilu wungkul.
Nya basa diajak ku babaturan pikeun naheunan manuk tikukur teh, daek wae. Da resep, jeung mun beubeunangan teh tangtuna oge bakal kabagean. Tempat naheunana geus ditangtukeun, nyaeta di kebon babaturan anu kabeneran loba tangkal cau. Ceuk nu ngajak mah cenah di kebon eta teh, di handapeun tangkal cau loba tapak ngupuk manuk. Cenah mah manukna teh manuk tikukur, da anu kadenge di deukeuteun kebon eta mah ngan ukur manuk tikukur.
Di kebon, kuring ngan ukur nempokeun kumaha carana nyieun paranti naheunan manuk. Paranti naheunana mangrupakeun eurad anu diteundeun dina palangkring. Mun manuk tea eunteup dina palangkring tangtuna oge palangkringna moal kuateun nahan beurat manuk tea, tuluy wae konci euradna leupas nu ngakibatkeun suku manuk anu napak kana palangkring kaeurad ku tali.
Di handapeun paranti naheunan, kitu oge di tempat ngupuk manuk tikukur tea, diawuran ku bangsal. Tujuanana supaya manukna resepeun ngadeukeutan kana eta palangkring atawa panaheunan. Kuring jeung babaturan mah nyarumput dina tempat anu nyamuni. Supaya teu katempoeun ku manukna.
Didagoan ti pabeubeurang nepikeun ka sorenakeun, euweuh hiji-hiji acan manuk anu eunteup kana panaheunan teh. Boro-boro manuk nu sejen, dalah manuk tikukur anu ti tadi beurang kadenge sorana teh, euweuh nyampeurkeun-nyampeurkeun acan. Poe harita mah gagal wae, teu beubeunangan. Sanajan kitu, kuring meunang oleh-oleh, kumaha carana nyieun paranti naheunan manuk.
Kabehdieunakeun, kakara katohyan, yen tempat anu lening jiga paranti ngupuk manuk tikukur handapeun tangkal cau teh lain urut ngupuk manuk tikukur. Tapi leningna atawa beresihna teh ku dahan cau anu geus peot anu ngagapuy kana taneuh terus katebak angin. Kusabab katebak angin jadi jiga anu meresihan taneuh handapeun tangkal cau. Jadi leningna teh lain tapak ngupuk manuk, tapi urut dahan cau….
Beu…!


text:
Paririmbon
Paririmbon atawa perimbon asalna tina kecap imbu hartina simpen.[1] Jadi hartina hiji tempat pikeun sumpan-simpen.[1] Éta tempat téh mangrupa buku anu di jeréona disimpen sagala catetan penting jeung hésé pikeun diapalkeun, wujudiahna buku kumpulan atawa tulisan[1] Naskah paririmbon loba kapanggih di daérah Jawa Barat, magrupa bagian tina Mujarobat.[1] Umumna masarakat ngagunakeun paririmbon pikeun padoman praktis dina kagiatan hirup kumbuh sapopoé, dina mangsa ayeuna ogé masih kénéh digunakeun ku sawatara masarakat anu masih kénéh palercayaeun.[1]
Dina raraga ngubaran, masarakat tradisional Sunda jeung Jawa kacida merhatikeun kana waktu jeung kajadian anu dihubungkeun jeung sikleus kahirupan manusa.[2] Masing-masing sikleus aya cara ngubaranana, anu béda-béda.[2] Ngaran sikleus jeung cara ngubaran éta téh ditulis dina paririmbon (Sunda) atawa Primbon (Jawa).[2]
Masarakat Sunda mikawanoh kana kapercayaan anu geus jadi sakulit sadaging, nyaéta kapercayaan ngeunaan itung-itungan dina nyanghareupan rupa-rupa pagawéan.[1] Utamana anu aya hubunganana jeung hadé goréng nasib, upamana dina tatanén, kuriak, kawin, samalah ngaranan orok ogé kudu diitung heula.[1] Ngeunaan bener henteuna hasil itung-itungan tumali jeung kayakinan hiji jalma atawa kelompok dina ngalarapkeunana, nepi ka naon anu dipiharep tina niat atawa garapan téh henteu méncog tina harepan.[1]
Dina prak-prakanana, itung-itungan ieu téh ngagunakeun taun, bulan, poé, jeung pasaranana anu masing-masing miboga ajén anu disebut naktu atawa neptu.[1] Itung-itungan téh upamana saperti ieu: Ahad ajénna 5, Senén 4, Salasa 3, Rebo 7, Kemis 8, Jumaah 6, Saptu 9.[1] Dipatalikeun jueng itungan atawa ramalan, paririmbon leuwih nekenkeun kana hal-hal kadunyaan.[1]
Rujukan


text:
Lirik Lagu Sunda :: Manuk Dadali
Ciptaan: Sambas Mangundikarta | Asal Daerah: Provinsi Jawa Barat
Lirik
Mesat ngapung luhur jauh di awang awang
Meberkeun jangjangna bangun taya karingrang
Kukuna ranggaos reujeung pamatukna ngeluk
Ngepak mega bari hiberna tarik nyuruwuk
Saha anu bisa nyusul kana tandangna
Gandang jeung partentang taya badingan nana
Dipika gimir dipika serab ku sasama
Taya karempan ka sieun leber wawanenna
Ref :
Manuk dadali manuk panggagahna
Perlambang sakti indonesia jaya
Manuk dadali pang kakoncarana
Resep ngahiji rukun sakabehna
Hirup sauyunan tara pahirihiri
Silih pikanyaah teu inggis bela pati
Manuk dadali gadung siloka sinatria
Keur sakumna bangsa di nagara indonesia
Tag: Lagu Daerah :: Lagu Sunda :: Kawih Sunda :: Manuk Dadali
1 Comment :
-
-
Good
- 13 Mei 2013 16.59
Poskan Komentar
Bahasa dapat mencerminkan kepribadian seseorang.
Bagi yang ingin promosi web, blog dan atau mendapatkan backlink dari blog ini, telah disediakan tempat khusus. Klik DISINI


text:
MUKADIMAH
Ping 21 Nopember 2012, Majalah Manglé jejeg nincak umur 55 taun. Dina umur satengah abad leuwih, Mangle geus ngalaksanakeun rupa-rupa tarékah, kaasup medalkeun deui website www.mangle-online.com nu leuwih mandiri tur representatif.
Sababaraha kamandang nu positif ti masarakat Sunda hususna, mémang salahsahiji nu ngalantarankeun ieu medalna website. Kituna téh sakumaha nu jadi tinimbangan nu ngokolakeun website, yén Manglé kiwari mémang salawasna geus dijadikeun rujukan ngeunaan kasundaan ku sababaraha pihak, di sakumna tempat. Hartina, ayana informasi kasundaan kacida diperlukeunana nu teu kahalangan jeung kawatesanan ruang jeung waktu. Ku kituna, didieu pisan, Mangle online leres-leres bakal teras nanjeur.
Dina umur nu ka-55 taun, Mangle leuwih ningkatkeun deui minangka media massa nu boga ajen tur ciri mandiri, nu leuwih mihak kana kapentingan Ki Sunda, kalawan henteu leupas tina pluralitas kahirupan kiwari. Hartina, dina lebah deui media online kacida bakal dipikareueus ku masarakat.
Ngeunaan eusi atanapi kontén, Mangle online medalkeun dua bentuk, nyaéta Manglé ‘versi citak’ jeung Mangle online. Kituna téh sangkan Mangle tetep teu robih pamianganana ngamumulé Ki Sunda ogé siap dina nyanghareupan tantangan jaman.**
WWW.MANGLE-ONLINE.COM, TETAP MENJADI HARAPAN
Respon masyarakat terhadap website www.mangle-online.com dilatar belakangi oleh 5 (lima) hal, yakni:
Oleh karena itu, walaupun saat ini Manglé edisi cetak baru mampuh mempunyai Oplag/Tiras sebesar 7.500 eks/terbit. Namun demikian atas respon masyarakat yang begitu besar, baik dari dalam negeri mapun dari luar negeri, tentu memberikan harapan yang sangat besar, bahwa masyarakat, pemerintah, para tokoh Sunda, pembuat kebijakan, anggota DPR, anggota DPD, akan senantiasa bersama-sama memberikan rasa tanggung jawab terhadap media informasi yang mempunyai misi pelestarian budaya Sunda, khususnya mangle-online.com.
LEGALITAS & VISI WEBSITE
KONTEN DAN PENGUNJUNG WWW.MANGLE-ONLINE.COM
Spesifikasi konten situs mangle, sebagai berikut:
1. Rubrik Tetap Majalah Mangle yang pavorit; Barakatak, Lawang Saketeng, Tamu, Laporan, Munara Cahya, Kolom, Carita Pondok, Carita Misteri, Lempa Lempi Lempong, Nyusur Galur, Den Endul, dan Unak-Anik Kahirupan.
2. Rubrik Mangle Online; Beja Potret, Beja ti Pangumbaraan, Dongeng, Medar Lalakon, Komik Sunda, Ngunder Luang ti Karuhun, Paribasa/Babasan.
Adapun prioritas konten sebagai berikut :
Adapun pengunjung, adalah ribuan palanggan Mangle, baik dari dalam negeri maupun luar negeri. Dimana, Mangle sendiri sudah beredar ke beberapa provinsi, seperti Irian Jaya, Aceh, Lampung, Sumatera Utama, Bali, Padang, dan lainnya sebagainya. Dari luar negeri, seperti Amerika, Belanda, Australia, Malaysia, Afrika Selatan, Jepang. Tentu mereka adalah anggota dari paguyuban orang Sunda yang jauh dari daerah asalnya.
mangle medal on line, hatur nuhun
Assalamualaikum....,manawi aya keneh,edisi mangle taun 80-an,hoyong gaduh kanggo koleksi..., infona diantos! Haturnuhun.
Alhamdulillah....tiada maca majalah Sunda deui saatos 26 taun di nagara Paman Sam. Mugia Mangle langgeng saterasna...
sono pisan ngaos mangle. alhamdulilah ayeunamah ayan online kalandongan k sono teh. rubik carnyam na teu aya?
Ngiring bingah, mugia mangle teras janten panutan urang Sunda pikeun ngamumule basa sareng budaya Sunda anu adiluhung, utamina kanggo para nonoman Sunda supados teu hilap kana jati dirina. Wilujeng
alhamdulillah, duka ti iraha boa simkuring apal ka majalah mangle. kiwari nembe duka deui. mugia basa sunda nu diwakilan ku majalah mangle tiasa nanjeur, makalangan di era globalisasi kiwari
Bade tumaros, dina Mangle no.2428 ping 6-12 Juni 2013 kolom Puriding Puringkak "Diajak ku Buta Hejo" aya kalimah "jawab kuring bari nunjuk imah Haji nu teu jauh ti imah nu di cicingan"
Ku emutan asa janten kesan awon ka p Haji nya. Hatur nuhun
reueus pisan ku mangle. diantos pidangan carita misteri nu sanesna hatur nuhun....
Hatur nuhun Nyi Mangle tos online. Ssim kuring hoyong diajar ngarang, tiasa dimuat sareng aya honorna upami dimuat diMangle online?
Mangle Online ............. batur anu jauh ka lembur, jadi baraya urang sadaya. Ngajugjugan urang Sunda sa Nusantara jeung Manca Nagara (Kangate - Solok - Padang)
Alhamdulillah Majalah Mangle masih aya dikieuna, syukur pami langkung maju mah. reueus pisan gaduh media basa Sunda anu mapan terbit saban Minggu, margi di dinya pisan Ati Sunda Jati Sunda teh, sok komo pami dina dua versi Cetak & Online, taya binana lir nu hirup sareng huripna. Wilujeng mapan midang Nyai..Sing tambah geulis tur sengit, Salamna ti Akang pamugi katampi sareng kabingahan. : Otang K.Baddy
Tos langkung ti saaba geuning. Mugia Manglé nanjeur teras. Amin.
Sim kuring kapungkur sok rajeun ngintun Carpon barakatak. Ayeuna kahudang deui saparantos ningal Mangle Online. Manawa sareng manawi kaampi, bade ngiring deui ngintung carpon Barakatak, namung kirang paos cara-carana. Mugia Nyi Mangle kersa maparin pitunjuk perkawis carana ngintun carpon ngalangkungan online ieu. Haturnuhun.
Bungangang rasa hate nu kebek ku kancintaan ka tanah sunda jeung budayana, wireh kiwari geuning Nyi Mngle tandang makalangan dina wanda jeung rupa anu matak tibelat matak kairut kapincut gelenyu imutna.


text:
Minggu, 10 April 2011
Download Wayang Golek Asep Sunandar Sunarya - Arimbi Ngadeg Ratu
download wayang golek asep sunandar sunarya arimbi ngadeg ratu, asep sunandar sunarya arimbi ngadeg ratu,wayang golek asep sunandar sunarya mp3, download gratis wayang golek asep sunandar sunarya
download video wayang golek asep sunandar sunarya arimbi ngadeg ratu, video asep sunandar sunarya arimbi ngadeg ratu,video wayang golek asep sunandar sunarya video, download gratis video wayang golek asep sunandar sunarya
Download bagian 1
Download bagian 2
Download bagian 3
Download bagian 4
Download bagian 5
Download bagian 6
download video wayang golek asep sunandar sunarya arimbi ngadeg ratu, video asep sunandar sunarya arimbi ngadeg ratu,video wayang golek asep sunandar sunarya video, download gratis video wayang golek asep sunandar sunarya
Download bagian 1
Download bagian 2
Download bagian 3
Download bagian 4
Download bagian 5
Download bagian 6
Diposkan oleh Rifki Fahrurozi di 01.55
Label: Asep Sunandar Sunarya, Wayang Golek
Langganan: Poskan Komentar (Atom)


text:
MAHA Agung Allóh anu parantos maparin ni’mat hirup jeung kahirupan ka urang sadaya, nepi ka dina wanci haneut moyan ieu urang tiasa ngantengkeun haté jeung haténa papada muslim. Maha Luhur Allóh, anu nyiptakeun sagala perkara, anu Esa dina wujud, pangawasa, gagah sareng kagagahan-Na. Maha Gagah Allóh, anu kagungan karajaan, anu kagungan kadali paréntah jeung panyaram, henteu aya anu maréntah atanapi ngabantah ka Mantenna. Maha Asih Allóh, anu ngatur sakabéh mahluk katut kahirupanana, anu aya saméméh diayakeunana sagala perkara. Maha Mulya Allóh anu henteu aya hiji perkara ogé anu nyarupaan Mantenna, suci tina sagala sipat-sipat anu lemah. Maha Esa Allóh, Esa kaagungan katut kalungguhan, pikeun kaagungan katut kakawasaanna henteu aya awal sareng ahirna. Maha Murah Allóh, anu henteu aya mimitina sareng henteu aya tungtungna, puncak hakékat anu sajati, anu hamo bisa dihontal ku akal manusa. Maha Jembar ku Pangampurana, anu ginuluran kurnia sareng pangampura ka abdi-abdi-Na anu tobat.
Allóhu Akbar, Allóhu Akbar, Allóhu Akbar wa Lilláhil Hamdu!
‘Aidin wa ‘Aidat Rohimakumullóh!
Dina poénan Iedul Adlha ieu aya tilu kajadian penting anu dijadikeun ‘momentum’ sajarah pikeun kahirupan ummat manusa.
Kajadian kahiji, ku rempeg sauyunanna ummat manusa diulem Allóh SWT pikeun ngalaksanakeun sholat Iedul Adha berjama’ah, turta dianjurkeun sangkan dilaksanakeun di tegalan. Kasawang kacida pisan lobana tempat anu digunakeun ku ummat Islam di sakuliah dunya ieu pikeun sholat Iedul Adlha. Ieu ngarupakeun ‘momen’ aksi rempeg anu ngalambangkeun sabeungkeutan jeung ngahijina kaom muslimin.
Kajadian anu kadua, patulayahna jutaan sato kurban jeung ngocorna getih tanda pangorbanan ummat Islam. Biasana ngocorna getih téh ngalambangkeun kakejeman jeung kabengisan. Tapi peristiwa qurban ummat Islam dina poénan Iedul Adlha mah ngarupakeun wujud tina kato’atan ka Allóh SWT jeung ngarupakeun hiji kagiatan sosial anu ngalambangkeun kaasih jeung kanyaah ka sasama ummat manusa, malahan rohmatan lil ‘álamin. Ku meuncit qurban ieu mawa pangaruh hadé dina ngungkulan pasualan kamasarakatan salian ti ngaronjatkeun sumanget pangorbanan. Naha lain anu jadi aki urang sadaya salaku kaom muslimin, nyaéta Nabi Ibrohim parantos némbongkeun conto, réhna anjeunna parantos henteu mangmang deui pikeun qurban ku meuncit putrana nyalira Ismail? Pék sawang, lamun téa mah Nabi Ismail bener-bener digérésél dipeuncit nepi ka maotna, bakal jiga kumaha sajarah dunya anu ku urang dicicingan kiwari?
Kajadian anu katilu, ibadah haji di tanah suci Makkah al Mukarromah anu dilaksanakeun ku kaom muslimin anu dipaparin kurnia ngawaler uleman Allóh SWT, ieu ngarupakeun muktamar dunya anu diluuhan ku pirang-pirang bangsa, basa jeung rupa anu béda-béda, anu ngedalkeun soanten, jeung gerak anu sarua, takbir, tahmid jeung tahlil. Sorana ngambah sagara alam, saigel jeung satujuan, nyaéta ngawaler panghiap Allóh SWT.
Allóhu Akbar, Allóhu Akbar, Allóhu Akbar wa Lilláhil Hamdu!
‘Aidin wa ‘Aidat Rohimakumullóh!
Lamun téa mah tilu kajadian tadi dirékam di sakaliguskeun tur ditémbongkeun deui ka urang pikeun ditongton, tanwandé saban jalma anu lalajona bakal kagum, nepi ka ahirna tumuwuh dina dirina rasa henteu boga daya jeung upaya, kacida pisan leutikna dirina di payuneun Allóh Anu Maha Agung.
Salengkepna aos di BD edisi NOPEMBER 2011 – Info langganan 085220570547 (ust. ALit Supriana)
Filed under: Khutbah Iedul Adha Tagged: | Khutbah Bahasa SUnda, Khutbah Iedul Adha, Khutbah qurban


text:
Kacaritakeun di hiji leuweung ganggong simagongong, aya bagong keur anakan. Eta bagong teh keur huleng jentul wae bangun ngemu kabingung. Pangna kitu lantaran poe eta manehna kudu nedunan jangji ka Sakadang Maung, nyaeta masrahkeun anakna.
Hiji waktu manehna kungsi dikerekeb ku Sakadang Maung. Harita Sakadang Bagong ceurik. “Sing karunya bae ka kuring, Sakadang Maung! Kuring teh geus kolot, dagingna oge tangtu nya liat nya kelang. Kieu bae, engke lamun anak kuring geus lahir, ku kuring rek dibikeun ka andika. Tangtu dagingna empuk tur pelem.”
Ngadenge caritaan Sakadang Bagong kitu, Sakadang maung teh teu tulus ngerekeb. Hiji waktu manehna rek datang deui, nagih jangji.
Nya harita, waktu Sakadang Bagong geus anakan, manehna kudu nyumponan jangjina. Tapi piraku aing rek tega mikeun anak ka Sakadang Maung? Kumaha akalna sangkan anak aing teu tulus dihakan? Sakadang Bagong terus uleng mikir, neangan piakaleun.
Keur kitu aya Sakadang Peucang nyampeurkeun.
“Ku naon andika bet kawas nu keur bingung kacida, Sakadang Bagong?” Sakadang Peucang nanya. Gorolang Sakadang Bagong nyaritakeun ku naon pangna manehna baluweng poek pipikiran.
Sakadang Peucang ngahuleng sakedapan. Teu lila pok nyarita: “Euh gampang atuh ari kitu mah. Andika ulah hariwang, keun kumaha kuring bae. Urang neangan akal sangkan anak Ki Silah salamet tina panandasa Sakadang Maung. Dagoan heula di dieu, kuring rek neangan Sakadang Landak!”
Sakadang Peucang ngaleos. Teu lila oge geus ngurunyung deui dibarengan ku Sakadang Landak. Manehna terus ngajak indit ka hiji guha.
Tepi ka guha nu dituju, sakadang Peucang metakeun akalna. Sakadang Landak kudu asup ka jero guha, ngaringkuk di nu rada poek. Buluna anu kawas cucuk teh kudu dipuridingkeun. Sakadang Bagong kudu cicing di lawang guha, ngabageakeun Sakadang Maung lamun engke ngurunyung. Ari manehna kadua anak Sakadang Bagong rek nyarumput di nu buni.
Teu lila Sakadang Maung geus rentang-rentang datang. Ti kajauhan oge geus ngagerem, nyingsieunan Sakadang Bagong. “Mana anak sampean teh, Sakadang Bagong?” cek Sakadang Maung bari jungang-jengong.
Sakadang Bagong antare nembalan: “Tuh, di jero guha. Tah geuning katenjo ti dieu oge, ngaringkuk di juru. Pek ayeuna kuring masrahkeun, nedunan jangji ka andika. Didaharna ulah dilila-lila, teureuy bae sakaligus, sing ulah kadenge ceurikna. Jig geura sampeurkeun, kuring rek indit heula, teu kaduga nenjona.”
Sakadang Maung nenjo rarat-reret ka jero guha. Enya bae katenjoeun aya nu ngaringkuk di juru. Awahing ku atoh bari teu kuat hayang geura ngerekeb, gabrug bae nu ngaringkuk teh dirontok, disamualkeun. Puguh bae cucuk landak teh rungseb manggang sungutna. Sakadang Maung gegerungan, sungutna baloboran getih. Diutah-utah oge landak teh teu daekeun kaluar, da cucukna naranceb pageuh pisan. Antukna Sakadang Maung teh paeh. Sakadang Landak ngurumuy kaluar tina sungutna.
Sakadang Bagong kacida bungaheunana. Anakna salamet. Manehna nganuhunkeun pisan ka Sakadang Peucang anu geus mere pitulung ka dirina. Kitu deui ku Sakadang Landak oge manehna kahutangan budi.
Sakadang Peucang jeung Sakadang Landak tuluy arindit deui ninggalkeun Sakadang Bagong.


text:
Tayub
Ibing Tayub nya éta salah sahiji ragem ibingan anu hirup di Jawa Kulon. Istilah Tayub dina Ibing Tayub, sajalan jeung sajarah ayana, asalna ti basa Jawa sayub atawa anayub.[1] Ibingan ieu muncul di Jawa Kulon, utamana Sumedang, nalika Sumedang diparentah ku Bupatina nu ka-18 nya éta Pangeran Suria Kusumah Adinata (1836-1882)[1] Ibing Tayub mangrupa pagawéan ngigel lalaki dikebat bari dibendo, dibaju alus nyanghareupan sababaraha urang ronggéng.[1] Nayub di jaman baheula téh kalangenan priyayi, para ménak, para gegedén.[1] Nayub cara babah papakéanana dicalana pantolan panjang, di baju dibedahan tutup jeung bubudugulan ari soderna dikarémbongkeun, dina nayub biasana nu dipaké gamelan sarupan pélog. [2]
Sajarah[édit | sunting sumber]
Saperti halna Tembang Sunda Cianjuran jeung Seni Degung, Ibing Tayub ogé mangrupa kasenian ménak.[1] Mimitina Ibingan ieu mangrupa Ibingan husus keur priyayi pendopo kabupaten salaku Ibing kalangenan lalaki menak.[1]
Dini mimiti kamunculanna, Ibingan ieu ngan saukur gerak-gerak Ibing saayana nurutkeun kaparigelan sewang-sewangan nu ngibing.[1] Ku kituna gerakna sakapeung bebas asal saluyu jeung sora gamelan anu nyarenganna.[1] Salajengna mekar ka gerak anu geus dianggep saluyu. Nyampurnakeun Ibingan ieu kusabab unggal nu ngibing, pajabat-pajabat lingkungan gupermen (pamaréntahan), hayang nembongkeun kaéndahan gerak-gerak ibingna ka majikanna.[1] Keur ngaronjatkeun kaéndahan gerak tarina, ku kituna Ibingan Tayub ieu dilengkepan ku gerak-gerak ibing nu aya di Ibing Topeng Cirebon, disagigireun gerak ibing ti pencak silat.[1] Ku sabab kitu, dina Ibing tayub nu hirup ayeuna, katempo ayana gerak ibing campuran antara Ibing Wayang, Ibing Topeng Cirebon, Ibing Penca Silat, jrr.[rujukan?] Oge salaku Ibingan ti golongan ningrat Ibingan ieu ditampilkeun dina suasana resmi jeung tata krama nu tartib.[1]
Ibingan anu dibawakeun ku lalaki ieu, tema gerakna ngagambarkeun sikep tanggeuh jeung satria.[1] Gagah, luwes, tartib jeung sopan keur ngaekspresikeun menak golongan karajaan di mangsa harita.[1]
Ibing tayub mangrupa kabudayaan urang sunda saméméh perang sabagé pangaruh ti kabudayaan Jawa, biasana diayakeun ku nu hajatan atawa acara - acara di Kabupatén.Dina jaman Hindia Belanda ménak kudu bisa ngibing alatan ibing nangtukeun kalungguhan hiji ménak. Dina tayuban ogé idéntik jeung mabok - mabokan , dina jaman kamerdekaan tayuban ngaleungit. [3]
Catetan[édit | sunting sumber]
- ↑ a b c d e f g h i j k l m Sopandi, Atik, Kartakusamah, dkk.1994.Ragam Cipta.Jakarta: Dinas Kebudayaan.
- ↑ K.A Danadibrata.2006. Kamus Basa Sunda.Bandung:Kiblat.
- ↑ (id)Hj.Patimah,spk. Ensiklopedi Sunda : Alam, Manusia dan Budaya termasuk Budaya Cirebonan dan Betawi. PT Dunia Pustaka Jaya. Jakarta 2000.


text:
Jaman baheula aya dua budak pahatu, lanceukna lalaki,ari adina awéwé. Imahna deukeut hiji leuweung anu loba tangkal bubuahan nu ngarareunah, kayaning pari, kupa, pining, jeng saliana.
Dina hiji mangsa barudak téh rék ngala buah kupa ka leuweung. Barang dating ka leuweung, lanceukna nyarita, “Nyai, Akang rék ngala bubuahan, ku Nyai pulungan!”
“Heug,Akang” ceuk adina.
Térékél budak téh naék. Barang keur jongjon ngala kupa,léor aya oray sanca nyampeurkeun adina anu keur diuk nyanghunjar nyarandé kana catang.
Gep oray téh ngégél kana sukuna. Budak téh ngahariring ngawih.
“Kang tulungan, Kang tulungan! Aya anu gagarayaman kana bitis jeung ngégélan cing geuwat kuring tulungan!”
Usap baé, Nyai, meureun sireum!” ceuk lanceukna.
Budak awéwé téh sapanjang bisa ngomong kénéh mah teu eureun-eureun ngawih ménta tulung tapi ku lanceukna teu ditolih, marukankeun sireum baé. Tungtungna leg baé budak téh diteureuy buleud, tuluy oray téh asup ka leuwi.
Lanceukna reuwaseun naker sabab adina teu kecét-kecét. Manéhna tuluy turun, sanggeus di handap reuwaseun pisan sarta nyangka yén adina dihakan oray. Tulut disused tapak oray téh. Kabeneran barang datang kahiji tempat kapanggih oray keur gulang-guling baé teu bisaeun indit. Budak lalaki ngadéngé manuk haur disada, pokna “Cukrih, cukrih, turih ku pucuk eurih.”
Teu talangké deui beuteung oray diturih. Goréhéh téh adina kapanggih tina jero beuteung oray, terus dibawa balik. Barang datang sok adina téh digolérkeun di tengah imah, ku manéhna digeberan bari ngawih.
“Geber-geber hihid aing
Hihid aing kabuyutan
Titinggal nini awaking”
Kerenyed suku budak téh usik. Pok deui lanceukna ngawih. Kerenyed deui awakna usik. Kitu baé satuluyna, nepi budak awéwé téh hirup deui.


text:
Pangajaran 5
Nepikeun Wawaran
Baca galantangkeun di hareupeun kelas ieu wawaran di handap!
Wawaran 2:
Assalamu’alaikun Wr. Wb.
Hatur uninga ka sadayana, saréngséna ulangan umum, di sakola urang rék diayakeun kagiatan Porseni. Ieu kagiatan téh badé lumangsung salami genep dinten, ti kaping 21 tepi ka 26 Nopémber.
Unggal kelas kedah ngintunkeun wawakilna boh pikeun pertandingan olah raga boh pikeun pasanggiri kasenia. Cabang olah raga anu rék dilombakeun nyaéta, maén bal, voli, jeung ténis méja. Ari kasenian anu rék dilombakeun nyaéta maca puisi, vokal grup, sareng drama.
Jalaran kitu, salaku KM sim kuring meredih ka sadayana, urang kedah ngarojong ieu kagiatan sarta ti ayeuna kedah nangtoskeun saha-sahana anu bakal janten wawakil kelas. Mugi-mugi kelas urang tiasa janten juara umum. Saurna, para pinunjul engké bakal dipaparin panghargaan ku Bapa Kapala Sakola.
Sakitu wawaran ti sim kuring. Hatur nuhun kana perhatosa ti sadayana.
Wassalamu’alaikum Wr. Wr.
(tina buku Sabasa 7A (Revisi) kaca 49 – 50)
2 Komentar
-
Makasih Atas contoh bahasa sundanya
Comments RSS TrackBack Identifier URI


text:
TUGAS BAHASA SUNDA UNTUK KELAS IX
Bagean A
1. Karangan bahasan nu eusina objektif dumasar fakta, bari katambahan
ku pamanggih anu nulisna husus dimuat dina majalah atawa Koran disebut…..
a. Bahasan c. essay
b. Artikel d. biografi
2. Bedana antara artikel jeung bahasan nya eta, iwal….
a. artikel aya pamanggih nu nulis bahasan teu aya.
b. artikel dumasar fakta bahasan fiktif
c. artikel biasana haneut keneh bahasan mah relatif.
d. bahasan mah medar proses wungkul ari artikel mah ngajak mikir kanu maca
pikeun milu ngungkulan masalah nu dibahas.
3. Di handap bias dijadikeun judul artikel, iwal….
a. Saung angklung Mang Ujo ti Bihari Manjing Kiwari.
b. “Benjang Kolot” Nu lestari
c. Proses Nyieun Sapatu Kulit di Cibaduyut.
d. Ngungkulan Korupsi Lain Pagawean Enteng.
4. Tujuan nyieun artikel the nya eta pikeun….
a. mere informasi ka balarea jeung mikiran hiji pasualan.
b. mere informasi wungkul.
c. mere nyaho ngeunaan nyieun hiji proses.
d. maksa pikeun milu kana ideu nu nulis.
5. Taun 1966 Mang Udjo Ngalegena ngabaladah nyieun saung Angklung . Dibarung pangrojong bojona, Uum Sumiyati, Mang Udjo ngalegena mekarkeun rupa-rupa tarekah dina mekarkeun calung. Dirina ngadumaniskeun lingkungan , masarakat, jeung kasenian, jadi tempat pangjugjugan, jadi ‘dagangan’ dina paket wisata. Usaha samdel kitu teu burung nembongkeun hasil. Sataun ti harita, sohor ka mana-mana, kajojo ku turis luar negeri teu weleh loba.”
Cutatan paragraf di luhur kaasup kana conto….
a. Bahasan c. essay
b. Artikel d. biografi
6. Proses nyieun sapatu ku industri sapatu dimimitian ku motong kulit nu mangrupa bahan baku utamana dumasar kana pola pesanan tea, kulit pikeun bagean-bagean sapatu the dikaput dihijihijikeun ku bagean sewing tuluy ka bagean cecking di ieu line dicek sarah dipilih nu mulus jeung nu cacad. Nu dihijikeun jeung bagean lain saperti insole jeung outsole dielem tuluy dipres. Sanggeus sapatu jadi dicek ku bagean Quality Control (QC) sangkan ulah nguciwakeun konsumen, dipak nepika didusan. Sapatu siap diekspor.
Nilik eusina cutatan alinea di luhur kaasup kana conto….
c. Bahasan c. essay
d. Artikel d. biografi
7. Kalimah ngantet dina bahasa Indonesa mah sarua jeung….
a. Kapimat Pasif c. Kalimat Sederhana
b. Kalimat Majemuk d. Kalimat Aktif
8. Kalimah Ngantet satata sarua jeung….
a. Kalimat majemuk setara
b. Kalimat majemuk bertingkat
c. Kalimat intransitive
d. Kalimat Sederhana
9. Bagas gering. Kaasup kana kalimah….
a. Salancar b. ngantet c. pasif d. inversi
10. Kalimah ngantet nu salah sahiji klausana teu bisa mandiri disebut….
a. Kalimah ngantet satata lalawanan
b. Kalimah ngantet satata satujuan
c. Kalimah ngantet seler sumeler
d. Kalimah ngantet satata sabab musabab
Bagean B
Tangtukeun kaasup kana kalimah ngantet naon!
1. Bapa maca Koran, Ema masak (………………….)
2. Lanceukna bodas tapi adina mah hideung. (………………….)
3. Ega ditarima di SMA Taruna lantaran budakna pinter
jeung rajin. (…………………………….)
4. Basa indungna keur masak, Udin mah masih
keneh sare. (…………………….)
5. Kuring dahar aci nu digoreng baruleud
sarta dibumbuan. (……………………)
Bagean C
Tangtukeun JCOK-na/SPOK-na!
Conton : Waktu indungna ka pasar , semah datang.
J C J C
1. Kuring diuk handapan tangkal buah.
2. Siswa nu pinter nu sok rajin macana tea rengking kahiji di kelas 9-A
3. Ketua Osis SMP N 1 Sumber the keur mere pengumuman.
4. Fuad keur diajar bahasa Sunda.
5. Udin nulis surat, Mamat nulis carpon.
Tugas dikumpulkeun dina kertas salambar luyu jeung jadwal pelajaran bahasa Sunda!